Pfl  6789 

B8 
Copy  1 


Pfl  6789 
,B8 
Copy    1 


uv^AESTIONES  TIBVLLIANAE. 


DISSERTATIO  PHILOLOGICA 

QVAM 

AD  SVMMOS    IN    PHILOSOPHIA  HONORES 

AB  AMPLISSIMO  PHILOSOPHORVM  ORDINE 

IN  VNIVERSITATE  FRIDERICIA  GVILELMIA  RHENANA 

RTTE  IMPETRANDOS 

SCRIPSIT 

ET  VNA  CVM  SENTENTIIS  CONTROVERSIS 
DIE  XVI.  MENSIS  MARTII  A.  CIOIOCCCLXIV.  HORA  Xn. 

PVBLICE  DEFENDET 

HENRICVS  BVBENDEY 

HAMBVEOENSIS.  f  I  V  V  b 

- 


ADVERSARIORVM  PARTES  SVSCIPIENT 

BERNHARDVS  ESCHENBVRG  sem.  phil.  sod.  ord. 

OTTO  RICHTER  sem.  phil.  sod.  ord. 

ERNESTVS  RAVTENBERG  sem.  phil.  sod.  extraord. 


BONNAE 

^JPIS  CAROLI  GEORGII 
a.  cioioccclxiv 


A0^ 


^-#45419 


1  ibulli  carinina  cum  reliquis  duobus  poetis,  qui  vetere 
consuetudme  semper  fere  eum  comitantur,  iam  tot  virorum 
eorumque  saepe  doctissimorum  experta  sunt  curam,  ut 
iure  exspectare  possimus,  haec  carmina  inter  ea  esse  nume- 
randa,  quae  quam  potest  maxime  ea  forma  possidemus,  qua 
apud  veteres  ipsos  exstabant.  Et  revera  vix  alius  scriptor 
inter  editores  suos  tales  viros  enumerare  potest,  quales 
Tibullus:  Muretum,  Scaligerum,  Vossium,  Heynium,  Lach- 
mannum,  qui  an  posteriorum  curae  multum  reliquerint  iure 
dubitandum  est.  Tres  autem  potissimum  caussae  sunt,  cur 
huic  scriptori  plus  quam  aliis  editores  operam  dedisse  non 
mirabimur:  primum  controversae  sententiae  de  auctorum 
carminum,  quae  sub  Tibulli  nomine  feruntur,  numero  et 
persona:  tum  mala  auctoritas  et  condicio  recensque  origo 
omnium  fere  codicum,  qui  carmina  Tibulliana  nobis  tradi- 
derunt:  falsa  denique  plurimorum  editorum  opinio  de 
ipsorum  carminum  indole  atque  structura.  Atque  quod 
primam  quam  diximus  caussam  attinet,  haec  res  nobis 
post  Vossii,  Lachmanni  aliorumque  curam  eo  pervenisse 
videtur,  ut  aliquid  novi  dici  vix  possit,  cum  et  quae 
sciamus  tertium  librum  non  esse  Tibulli  sed  Lygdami  cuius- 
dam,  primum  quarti  libri  carmen  spurium  esse,  carmina 
eiusdem  libri  inde  ab  octavo  usque  ad  decimum  secundum 
Sulpiciae    esse,    cetera   eius   libri    carmina   cur    a   Tibullo 

abiuclicemus   caussam   exstare   nullam   —   in   dubitationem 
vocari  vix  possint,  et  quae  nesciamus   —  quis  fuerit  Lyg- 
damus,  quis  auctor  panegyrici  ad  Messallam,  a  quonam  et 
quomodo  corpus  Tibullianorum  carminum,  ut  nunc  exstat, 
editum  sit  —  nos  inventuros  esse  spes  exstet  quam  minima. 
Mala   deinde  quam   memoravimus    codicum    quos  habemus 
condicio  effecit,  ut  non  solum  quibusdam  locis  vera  poetae 
verba  non  ad  nos  pervenirent,  sed  etiam  lacunae  exstarent 
totique  versus  hodie  non  legerentur,  quin  etiam    —   quam- 
quam  id  raro  —  in    carmina  irrepserint   quae  Tibulli  non 
essent.     Quas  corruptelas  ut  emendarent,  cum  magna  edi- 
torum   pars  elaborasset,    multi  sane  loci  nunc    restituti  le- 
guntur  Scaligeri,  Heinsii,  Heynii,  Lachmanni  aliorumque 
doctrina  atque  ingenio.    Saepius  tamen  carmina  retractanti 
non    deerunt   loci,    ubi   illi  aut    verum   non   invenisse   aut 
corruptelam  non  perspexisse  videantur.  Tertia  vero  caussa, 
cur   plures    quam   alii   merito    experta   sint    editiones    car- 
mina,  ipsorum  indolem  atque  structuram  dixi,     Cum  enim 
—  id  quod  neminem  fugiet  —  multis  locis  in  ipsis  elegiis 
quae   insunt    sententiae   aperto    ac    manifesto    vinculo    non 
contineantur,  hoc  quibusdam  editoribus,  qui  id  abesse  non 
posse   arbitrabantur,    caussac    fuit,    ut   carmina   lacerarent 
atque  in  complures  partes  divellerent,  quin  singula  disticha 
separarent  a  carminibus   atque  alio    loco  insererent  itaquc 
nova  saepe  carmina  conglutinarent.  Auctor  huius  opinionis 
Josephus   est  Scaliger,    qui  quod    in   restituendis    singulis 
locis    profecit,    damno    quod    intulit    laceratis    earminibus 
compensavit.     Ita    enim   quaedam    carmina  miscuit  vir  ille 
ingeniosissimus,   ut  Tibulliana  dici  vix  possint,  atque  ipse 
Scaliger    non   prorsus    confisus  ingenio  suo,  quamvis  glo- 
rietur,    se  id  primum  odoratum  esse,  confiteatur  in  casti- 
gationibus  ad  primum  carmen,  quod  omnium  maxime  exper- 
tum    est    cultrum    (p.    129    editionis    anni    1600):     „quae 


quomodo  suo  loco  luxata  fuerint,  proclivius  est  mirari, 
quam  eius  rei  rationem  reddere."  Plane  eandem  viam  eum 
secutus  ingressus  est  Broukhusius  in  editione  sua,  nova 
non  addens.  Quam  viam  trulpius  primus  post  eumque 
Heynius  deserere  ausi  sunt,  et  illi  tamen  aliquanto  plus 
quam  opus  erat  versus  in  carminibus  omissos  esse  pu- 
tantes :  neque  Vossius  carmina  ab  illis  divulsa  rursus  con- 
iungere  voluit.  Ad  codicum  demum  auctoritatem  carmina 
revocavit  Lachmannus.  Qua  re  sine  dubio  moti  coeperunt 
viri  docti  accuratius  inquirere  in  eas  caussas,  quae  Scali- 
gerum  eiusque  comites  adduxerant,  ut  tantam  cladem  pa- 
rarent  carminibus  Tibullianis.  Atque  hoc  inprimis  factum 
est  a  Disseno,  qui  editioni  suae  Tibullianae  praemisit 
praeter  vitae  huius  poetae  enarrationem  tria  capita  de 
poesi  Tibulli,  ex  quibus  medio  inscripsit:  de  forma  et 
compositione  elegiarum  Tibulli  (p.  LXII  —  p.  CXVIII), 
ultimo :  de  elocutione  (^mtfifityl)  Tibulli  (p.  CXVIII  usque 
ad  finem  praefationis).  Non  potest  negari,  Dissenum  mul- 
tum  profuisse  Tibullo  arte  eius  in  componendis  versibus 
indagata  et  prolata,  neque  non  multum  fecisse  ad  ipsa  car- 
mina  a  probro  eis  a  Scaligero  obiecto  purganda:  attamen 
saepe  quae  ars  ipsi  videtur  esse  Tibulli  in  pangendis  car- 
minibus  adhibita  nobis  ars  vix  videbitur.  Initium  autem 
disputationis  inde  sumit  (p.  LXVII),  quod  male  adhibita 
Platonis  sententia  iustum  carmen  omne  ex  exordio,  medio 
carmine  et  exitu  compositum  esse  dicit.  Quod  quamvis 
quodam  modo  dici  possit,  Dissenum  tamen  eo  adduxit, 
ut  omne  carmen  ita  in  tres  partes  divelleret,  ut  lex  potius 
in  carmina  illata,  quam  ex  iis  petita  videretur.  Saepe  in 
ipsas  res  nos  agit  poeta,  ut  initium  vocari  vix  possit ,  et 
si  partes  carminum,  quas  Dissenus  extare  dicit,  accuratius 
intuemur,  alias  eodem  iure  partitiones  institui  potuisse  con- 
cedemus.     Talibus    omnino   legibus    mere   externis    nullus 

vere  poeta  circumscribi  potest.  Tum  ad  medium  carmen 
procedens  (p.  LXXII),  quod  proprium  ubertatis  sedem 
vocat,  hoc  semper  in  complures  partes  divisum  esse  dicit, 
variasque  figuras  enumerat,  quibus  poeta  utitur  in  descri- 
bendis  rebus,  postremoque  (p.  LXXXIX)  ad  consideratio- 
nem  transit  formae  et  structurae  totius  elegiae  ex  his  par- 
tibus  confiatae.  Qua  in  re  multa  quidem  attulit  haud  ne- 
gligenda :  summam  autem  disputationis  si  spectamus,  quam 
ille  artem  vocat  ea  ad  partes  semper  parvas  elegiarum 
spectat  singulosve  versus:  quod  ad  totum  carminis  corpus 
attinet  contentus  est,  ubi  exordium,  medium  carmen  aut 
bipartitum  aut  tripartitum  atque  finem  exstare  demonstra- 
vit:  totorum  carminum  structuram  si  ostendere  vult,  nihil 
fere  exhibet  nisi  idem  carmen  pedestri  oratione  composi- 
tum.  ^)  Quod  an  iure  artem  in  componendis  carminibus 
adhibitam  vocare  possimus,  valde  dubito.  Unumquodque 
enim  carmen  in  partes  secundum  sententias  divelli  posse 
consentaneum  est:  ars  tamen  compositionis  ibi  tantum  cer- 
nitur,  ubi  singulae  partes  carminis  singulas  sententias  com- 
plectentes  tali  inter  se  vinculo  continentur,  ut  ratio  logica 
quae  inter  singulas  sententias  intercedit  externo  quodam 
vestigio  atque  indicio  perspici  possit:  atque  tale  indicium 
nihil  aliud  esse  potest  quam  numerus  versuum. 

Interdum  in  ipsis  carminibus  sententias  sibi  oppositas 
pari  versuum  numero  completas  esse,  iam  Dissenus  vide- 
rat:  mirum  igitur  videtur,  quod  non  conatus  est  quaerere, 
in  toto  carmine  nonne  reperiretur  id  quod  in  parte  extare 
perspexerat.  Quae  cum  omiserit  nos  id  facere  instituimus 
atque  eo  pervenimus,  ut  non  in  omnibus  quidem  carmini- 
bus,  at  certe  in  quibusdam  ea  inveniretur  sententiarum  se- 


!)   Yideas  e.  g.  quae  protulit  p.  XCEII  de  carminis  II,  1    composi- 
tione  aut  p.  XCVI  de  carmine  II,  4. 


cundum  versus  dispositio,  ut  sententiis  singulis  eodem  or- 
dine  logico  positis  par  respondeat  versuum  numerus.  Quod 
non  in  omnibus  invenimus  eiusmodi  ordinem,  ne  in  pluri- 
mis  quidem  talem,  ut  totum  carmen  contineat,  nobis  osten- 
dit,  poetam  haec  carmina  minore  arte  tractasse,  aut  aliquam 
sane  artis  partem  in  aliis  carminibus  neglexisse,  quam  in 
aliis  adhibuit:  nisi,  ut  saepe,  censendum  est  lacunis  aliisve 
corruptelis  carmina  esse  deformata. 

Cum  igitur  Scaligeri  de  carminum  Tibulli  mala  com- 
positione  somnia  evanuerint,  nunc  e  contrario  demonstran- 
dum  erit,  poetam  carmina  sua  peculiari  arte  tractasse: 
quod  ut  hic  faciam  cum  mihi  proposuerim  eas  elegias  po- 
tissimum  tractabo,  in  quibus  per  totum  carmen  ea  quam 
diximus  arte  usus  est  poeta.  Tum  autem  his  adiungere 
quaedam  est  in  mente,  quae  me  iudice  ostendent,  non  ita 
iam  Tibulli  elegias  a  criticis  esse  tractatas,  ut  ab  omnibus 
mendis  liberas  dicere  possimus. 

Optime  autem,  quantam  artem  poeta  adhibuerit  in  ver- 
sibus  atque  singulis  sententiis  in  membra  quaedam  dispo- 
nendis,  cernitur  in  libri  primi  carmine  quinto.  *)  Scriptum 
est  hoc  carmen  post  discidium  poetae  cum  puella  sua  or- 
tum,  quod  discidium  se  vix  ferre  posse  initio  carminis  pro- 
fitetur.  Dissenus  more  suo  Tibulli  carmen  sine  exordio 
et  exitu  legitimo  et  sine  medio  carmine  cogitari  non  posse 
ratus  exordium  usque  ad  v.  8  progredi,  exitum  ultima 
decem  disticha  complecti  dicit,  relicum  carmen  in  duas 
partes  esse  disponendum,  quorum  prior  usque  ad  v.  46, 
posterior  inde  ad  exitum  usque  pertineat. 2) 

*)  Numeris  per  totam  dissertationem  utor  eis,  quos  Hauptius  ex- 
hibuit  in  editione,  quae  prodiit  Lipsiae  1861. 

2)  Latius  quam  in  explicatione  huius  carminis  Dissenus  exposuit 
atque  dispositionem  suam  defendit:  de  poesi  Tibulli  p.  XCVIII 
sq.  p.  LXXVI. 


Est  enim  hoc  carmen,  ut  brevi  quid  sentiam  dicam, 
ita  compositum,  ut  semper  quaterna  disticha  aut  singula- 
tim  posita  aut  bis  repetita  singulis  distichis  dirimantur, 
ita  ut  totum  carmen  in  has  dividendum  sit  partes: 

Prima  pars:  duo  systemata  A.  B.  (ita  enim  quattuor 
distichorum  coniunctionem  nominare  placet)  v.  1 — 8.  9—16. 

a.  v.  17.  18.  primum  distichon  (ut  ita  dicam)  intercalare. 
Tum:  iterum  duo  systemata  C.  D.  v.  19—26.  27—34. 

b.  v.  35.  36.   alterum  distichon  intercalare. 
Sequitur:   E.  v.  37—44.    quintum   systema,    quae   inde   ab 
hac  carminis  parte  singula  ponuntur. 

c.  v.  47.  48.  tertium  distichon  intercalare. 
(Omisi  v.  45  et  46,  de  quibus  post  dicendum  erit.) 

F.  v.  49 — 55.  sextum  systema. 

d.  v.  57.  58.  quartum  distichon  intercalare. 

G.  v.  59 — G6-  septimum  systema. 

e.  v.  67.  68.  quintum  distichon  intercalare. 

H.  v.  69 — 76.  octavum  systema,  quod  est  finis  carminis. 

Totum  igitur  carmen,  si  numerum  solum  spectas,  sic 
est  constructum: 

2x4+l;2x4+l;4+l;4+l;4+l;4. 

Ne  autem  quis  dicat,  hanc  dispositionem  neque  utili- 
tatem  quandam  praebere  neque  aliquid,  quo  se  magis 
commendet  quam  innumerabiles  aliae  versuum  dispositiones, 
quas  eodem  iure  instituere  potuissemus ,  demonstrandum 
erit,  sententiam  huius  carminis  in  easdem  partes  divisam 
esse  atque  versus  secundum  ordinem  supra  exhibitum. 
Quod  facile  perspiciet  qui  carmen  perleget. 

Semper  enim  quattuor  distichis  illis  una  sententia  con- 
tinetur,  quae  neque  in  eis  quae  praecesserunt  iam  memo- 
rata  erat  neque  ultra  fines  eius  systematis  procedit,  ut  iure 
dicere  possimus,  nunquam  non   cum  versuum  numero  illo 


sententias  singulas  congruere.  Ita  systema  E  hanc  senten- 
tiam  continet ,  se  saepe  aliis  rebus  amorem  Deliae  restin- 
guere  voluisse,  puellae  autem  recordationem  hunc  conatum 
irritum  reddidisse.  Systema  F  lenae  imprecationes  con- 
tinet.  Quod  sequitur  puellam  monet,  ut  lenae  praecepta, 
quae  divitem  amatorem  praeferendum  duxit,  deserat  et  se 
pauperem  amplectatur.  Ultimum  denique  systema  II  divi- 
tem  illum  amatorem  commonefacere  vult,  ut  se  quoque  a 
feliciori  amatore  pelli  posse  non  obliviscatur. 

Paullo  diversa  est  condicio  illorum  systematum,  quae 
non  singula  sed  coniuncta  exhibentur,  quorum  duo  prima 
arcto  inter  se  vinculo  cohibentur:  sed  illud  (A)  poetae 
reditum  ad  puellam  eiusque  dolorem  continet  precesque, 
ne  nimis  in  ipsum  saeviat  puella:  alterum  (B)  officia  enume- 
rat,  quae  poeta  puellae  aegrotanti  praestiterat.  Tertium 
autem  et  quartum  systema  (C  et  D)  ambo  in  eo  versantur, 
ut  amoenitates  vitae  rusticae  multis  imaginibus  illustrent. 

Singulis  autem  distichis,  quae  interrumpunt  systemata 
iJla,  non  minus  certa  intercedit  cum  his  ratio.  Semper 
enim  novi  aliquid  addunt,  quod  neque  in  sequentibus  ne- 
que  in  antecedentibus  versibus  dictum  erat.  Aut  quae  prae- 
cesserunt  concludunt  et  eventum  atque  exitum  continent 
eius,  quod  antea  dictum  erat,  velut  distichon  d: 

Evenient:  dat  signa  deus:  sunt  numina  amanti, 

saevit  et  iniusta  lege  relicta  Venus. 

aut  traducunt  nos  ad  ea  quae  secuntur,  velut  c: 

Haec  nocuere  mihi,  quod  adest  huic  dives  amator: 
venit  in  exitium  callida  lena  meum 

aut  paucis  verbis  complectuntur  quae  praecesserunt  si- 
mulque  contrarium  evenisse,  quam  quod  exspectari  pote- 
rat,  indicant,  ut  in  illis  distichis  (a.  b.),  quae  post  sedecim 
versus  posita  sunt: 

Omnia  persolvi:  —  fruitur  nunc  e.  q.  s. 
Et 

Haec  mihi  fingebam:  —  quae  nunc  e.  q.  s. 

Vereor,  ne  nirnis  progrediar,  si  illa  re  quoque  adiu- 
vari  ea,  quae  de  responsione  versuum  exhibui,  dicam,  quod 
in  paenultimo  atque  m  secundo  systemate  ter  ab  eadem 
voce  incipiunt  disticha  (in  illo  a  verbo  ipse  in  hoc  a  verbo 
paujper)  atque  in  quarto  atque  quinto  systemate  bis  ab 
eodem  verbo  (illa  et  saepe). 

Certum  igitur  consilium  secutum  es&e  poetam  quod 
attinet  ad  numerum  versuum  cum  sententia  conciliandutn, 
ita  ut  singulae  sententiae  pari  versuum  numero  continean- 
tur,  vix  quisquam  negabit. 

Merito  autem  interrogari  possumus,  quomodo  ratio- 
nem  nullam  habere  potuissemus  distichi   illius  (v.  45.  46) : 

Talis  ad  Haemonium  Nereis  Pelea  quondam 

vecta  est  fraenato  caerula  pisce  Thetis. 
quod  cum  totum  interrumpat  versuum  ordinem  ea  quae 
diximus  tollere  videtur.  Quod  tamen  eam  ob  caussam 
factum  est,  quia  hos  versus  delendos  ducimus.  Neque 
id  primi  conamur:  Gruppius  in  libro,  cui  inscribitur  „elegia 
Romana"  p.  192  ostendere  voluit,  hoc  distichon  glossema 
esse  atque  margini  adscriptum  postea  in  ipsa  poetae  verba 
irrepsisse.  Caussam  hanc  potissimum  profert:  non  esse 
e  consuetudine  Tibulli,  ornainenta  e  mythologia  petita 
ita  laxe  adiungere,  neque  congruere  cum  concitato  poetae 
animo  hanc  imaginem.  Quam  sententiam  postea  denuo 
professus  est  initio  libri,  cui  inscribitur  „Minos".  Ad- 
stipulatus  ei  est,  quamvis  novis  argumentis  non  additis, 
Doederleinius  in  censura  primi  libri  (Munchener  Gel. 
Anz.  1839  vol.  VIII.  p.  774).  A  novissimis  editoribus 
(Hauptio  et  Kossbachio)  non  probata  videtur  sententia. 
Certe  haud   negligendo  argumento  usi  sunt   viri  illi  docti: 


nusquam  enim  fere  in  carminibus  Tibullus  imaginibus  e 
mythologia  petitis  utitur  ad  carmina  sua  illustranda,  hac 
ipsa  re  valde  diversus  a  Propertio  aequali  suo.  Sed  mihi 
certius  dici  posse  videtur.  Contra  logicam  enim  rationem 
me  iudice  illud  distichon  oftendit. 

In  iis  enim  quae  praecesserunt  hoc  poeta  diccre  vo- 
luerat,  se  ab  aliis  puellis  devotum  dictum  esse  et  devotum 
quidem  nefandis  puellae  suae  artibus:  hoc  autem  non  ita 
se  habere:  non  artibus  illius  sed  facie,  lacertis,  comis  i.  e. 
tota  forma  puellae  se  devotum  esse,  ita  ut  videamus,  notio- 
nem  „devoti"  esse,  in  qua  summa  rerum  versetur.  Sed 
prorsus  aliter  illud  quod  sequitur  distichon.  Talis  i.  e. 
talibus  lacertis,  facie,  comis  Nereis  Thetis  ad  Pelea  vecta 
est,  sed  non  ut  eum  devotum  redderet  (hac  de  re  enim 
omnino  nihil  dictum  est).  Videmus  igitur  illud  quod  maxi- 
mi  raomenti  est  in  illis  versibus,  in  hoc  disticho  prorsus 
neglegi :  contra  quae  ibi  tantum  exempli  caussa  addita  erant 
ad  pulchritudinem  puellae  magis  illustrandam  atque  ante 
oculos  ponendam  in  hoc  disticho  ita  pro  summa  habita 
esse,  ut  non  dubitaret,  qui  hoc  distichon  fecit,  compara- 
tione  hac  ex  mythologia  petita  illud  magis  etiam  illustrare. 
Itaque  auctor  distichi,  de  quo  modo  diximus,  illorum  ver- 
suum  iustam  significationem  non  recte  perspexisse  videtur, 
sed  addidisse  quae  carmen  turbarent. 

Consequitur  igitur,  ut  illud  distichon  a  Tibullo  pro- 
fectum  esse  cogitare  non  possimus.  Quae  res  non  minime 
adiuvatur  eo,  quod  illo  demum  disticho  deleto  dispositio 
versuum,  quarn  supra  exhibuimus,  nusquam  turbatur. 

Minus  iam  aperte  in  quibusdam  tamen  partibus  cer- 
tissimam  prae  se  fert  compositionis  legem  primum  carmen 
de  Marathi  amore  compositum  (I,  4).  Merito  editores 
hoc  carmen  inter  elegantissima  numerandum  esse  ducunt, 
utHeynius:  neque  Scaliger  aliique,  qui  carming,    Tibullian 

discerpunt,  hoc  carmen  turbaverunt  nisi  transpositione  qua- 
dam  versuum,  de  qua  mox  iudicabimus.  Meritd  igitur  ab 
illo  carmine,  in  quod  tot  conferuntur  laudes,  elegantiam 
illam  Tibullianam  abesse  miraremur.  Atque  aliquid  iam 
Dissenus  vidit:  qui  cum  (de  poesi  Tibulli  p.  LXXIV)  de 
compositione  per  oppositionem ,  nt  vocat,  exponit,  haec 
habet:  ,.potest  vero  aliis  in  locis  etiam  duobus  distichis 
opponi  unum,  quod  bis  factum  I,  4,  41  —  52..  ubi  primo  et 
secundo  disticho  tertium,  quarto  et  quinto  sextum  opponi- 
tur."  Ibi  enim  ad  illustrandum  distichon  v.  39.  40: 
Tu,  puero  quodcumque  tuo  temptare  libebit, 
cedas:  obsequio  plurima  vincit  amor. 
bis  ter  disticha  adhibentur.  Primis  sex  versibus  (41 — 46) 
enim  dicit:  neu  comes  ire  neges,  quoquo  ille  se  vertat: 
postremis  (47—52):  ne  te  paeniteat  durissimos  quos  ille 
vult  labores  suscipere. 

Hanc  rationem  si  ulterius  persecutus  esset  Dissenus, 
etiam  in  praecedentibus  versibus  eundem  numerum  re- 
currere  animadvertisset.  Totum  enim  carmen  re  ipsa  fe- 
rente  tres  partes  exhibet,  quorum  media  orationem  Priapi 
ad  poetam  habitam,  prima  atque  ultima  ipsius  poetae  verba 
continent.  Atque  statim  ipsa  Tibulli  oratio,  quae  iuitium 
facit  carminis,  tria  complectitur  disticha  (1—6).  Tum  in- 
terposito  uno  disticho,  quo  poeta  Priapum  sibi  quae  secun- 
tur  respondere  dicit  usque  ad  eum,  de  quo  iam  egimus 
locum  quindecim  exstant  disticha  (9  —  38),  quibus  Priapus 
Tibullo  praecepta  dat,  quo  modo  puerorum  amorem  sibi 
conciliare  possit.  Qui  tamen  versus  ita  sunt  comparati, 
ut  facile  videamus,  in  quinque  partes  eos  esse  distribuen- 
dos,  quarum  unaquaeque  excepta  ultima  unam  continet 
legem  Priapi.  Singula  autem  systemata  —  ut  eodem  quo 
supra  utar  nomine  —  ita  sunt  composita,  ut  semper  primo 
disticho  tota  sententia  contineatur,    quae  duobus   sequenti- 

bus  latius  exponitur  et  illustratur.  Sic  primo  systemate 
(9 — 14)  poeta  dicit:  fuge  te  credere  pueris:  unusquis- 
que  dignus  est  qui  ametur  (9.  10).  Quam  sententiam  latius 
explicat  poeta  quattuor  sequentibus  versibus,  qui  quibus 
rebus  placere  possint  pueri,  exponunt.  Alterius  systematis 
(15—20)  summa  sententia  inest  in  verbis: 

Sed  ne  te  capiant,  primo  si  forte  negabit, 

taedia 
tertii  (21—26): 

Nec  iurare  time:  Veneris  periuria  venti 

inrita ferunt 

quarti  (27—32): 

At  si  tardus  eris,  errabis:  e.  q.  s. 
Quintum  systema  (33 — 38)  novum  praeceptum  non  con- 
tinet:  variatio  est  eius  sententiae,  quae  in  antecedente  iam 
exposita  erat,  non  tamen  prorsus  eadern.  Haec  horum  ver- 
suum  dispositio  ita  est  comparata,  ut  de  certo  poetae  con- 
silio  in  carmine  componendo  vix  liceat  dubitari.  Sequentibus 
igitur  versibus,  ut  iam  vidimus,  eodem  numero  utitur,  hac 
tantum  mutatione  adhibita,  ut  non  tria  disticha  novam  com- 
plectantur  sententiam  sed  quae  uno  breviter  exposita  sunt 
disticho,  bis  tribus  distichis  vario  modo  a  poeta  illustrentur. 
In  iis  tamen  qui  secuntur  versibus  (53 — 72)  legem,  quam 
in  priore  carminis  parte  sibi  imposuit  poeta  non  ita  severe 
observatam  videmus ,  quam  in  relicua  parte.  Finem  im- 
posuit  Priapus  praeceptis  Tibullo  datis  atque  duobus  di- 
stichis  exponit,  illa  si  adhibuerit,  puerum  ei  propitium  fore 
(53  -  56).  Tum  autem  novum  introducit  argumentum  prius 
non  memoratum,  nunc  pueros  munera  plus  spectare  quam 
alias  res  praecipue  Musas.  Quod  iterum  duobus  exponit 
distichis  (57--  60).  Hoc  ut  illustret,  bis  tribus  distichis 
(61 — 66  et  67—72)  opponit  puerum  munera  negligentem 
ei  qui  vendit  amorem,   ita  ut  eundem   numerum  recurrere 

videamus  quo  antea  usura  esse  poetam  vidimus.  Versu 
72  Priapus  finivit  adhortationem  suam,  sequiturque  exitus 
carminis,  quem  initio  prorsus  respondere  videbimus.  Post 
duos  enim  versus,  quibus  poeta  Priapum  haec  dixisse 
narrat,  quique  manifesto  respondent  versibus  7  et  8,  tria 
disticha  leguntur  (75—80),  variis  verbis  hanc  sententiam 
quae  proferunt  „vos  me  celebrate  magistrum."  Ultiino- 
rum  quattuor  versuum  quod  omnino  rationem  non  habui- 
mus,  caussa  facile  perspicietur:  prorsus  enim  aliter  dicta 
sunt  quam  relicum  carmen.  Nam  iis,  quae  in  hoc  serio 
praescripta  videbantur  esse,  his  versibus  ironia  quadam 
usus  irridet  poeta,  dicens  valde  ridiculum  se  futurum  esse 
praecepta  dantem,  quae  sibi  ipsi  nihil  prosint. 

_  Ita  in  hoc  quoque  carmine  quamvis  non  eodem  modo 
quam  in  priore  certam  atque  manifestam  spectamus  com- 
positionis  artem.  Quam  non  perspexerunt  Scaliger  et  qui 
semper  fere  cum  eo  facit  Broukhusius,  moti  ni  fallor  eodem 
argumento,  quod  etiam  Muretus  protulit.  Hic  enim  post- 
quam  exposuit  (scholia  in  Tibullum  p.  47  eius  editionis 
quae  prodiit  Venetiis  1562),  pentametrum  (v.  8)  abesse  a 
quibusdam  libris  veteribus  neque  se  putare  eum  Tibulli 
esse  (quod  quam  sit  parum  probabile,  cum  nemo  praeter 
Muretum  invenerit  codicem,  in  quo  absint  haec  verba, 
neque  insit,  in  quo  offendas,  iam  ostendit  Scaliger)  addit, 
in  iisdem  libris  ad  marginera  scriptum  esse:  FRAGM. 
pergitque:  „ego  autem  facile  mihi  persuaserim  non  unum 
modo  sed  plures  versus  hoc  loco  desiderari.  Etenim  quae 
respondet  Priapus  non  pertinent  ad  id,  quod  ex  ipso  quae- 
sierat  Tibullus."  Eodera,  ut  videtur,  argumento  usus  Scali- 
ger  (castig.  p.  134)  facile  se  ignoscere  editoribus  ait,  quod 
fragmentum  hoc  putarint  esse,  propter  abruptam  senten- 
tiam,  atque  loco  corrupto,  ut  putat,  medelam  ut  adhibeat 
versus  transponit.   Quae  medela  quamquam  Scaligero  luce 

clarior  esse  videtur,  hic  tamen  omitti  potest,  quippe  quae 
et  minus  probabilis  videatur  neque  necessaria  sit.  Viden- 
tur  autem  mihi  viri  illi  docti  nexum  minus  desiderasse 
initio  orationis  Priapi  (quid  enim  vetat  Priapum  praecep- 
ta  dantem,  quomodo  amorem  sibi  conciliet,  antea  dehor- 
tari  poetam,  ne  omnino  pueris  operam  det)  quam  ante 
versum  15.  Ibi  enim  statim  de  ea  amoris  condicione  lo- 
quitur  Priapus,  ubi  puer  amatori  primum  petenti  negavit, 
cum  omnino  non  dixisset,  quomodo  primum  adire  debe- 
ret  puerum  amator.  Hoc  itaque  ne  desideraretur,  Scaliger 
versus  39  et  40,  in  alium  locum  remotis  versibus  9  —  14, 
initio  orationis  posuit.  Concedendum  sane  est ,  aliquo  modo 
hiare  orationem  hoc  loco:  sed  ipse  hiatus  multo  minus 
nos  offendet,  cum  videamus,  omnes  versus,  qui  initio 
systematum  positi  sint,  novi  aliquid  incipientes,  nullo  cum 
iis  quae  praecesserunt  externo  vinculo  coniunctos  esse. 
Talis  igitur  erit  poetae  sententia  versu  15:  sed  —  si  ni- 
hilo  minus  te  credere  vis  pueris  —  ne  te  capiant  taedia, 
primo  si  forte  negarit;  ita  ut  omni  ratione  destituta  vide- 
atur  artificiosa  illa  Scaligeri  versuum  transpositio.  Totum 
igitur  carmen  sic  constructum  videtur: 

Initium:  3+1 

Praecepta  Priapi:  3  +  3  +  3  +  3  +  3  +  (1  +  3  +  3) 

Finis  praeceptorum :  2 

Questus  de  avaritia  puerorum:  2  +   (3  +   3) 

Finis  1  +   3  disticha. 

Statim  cum  hac  elegia  iungendam  esse  quartam  libri 
secundi  propterea  censeo,  quod  haec  quoque,  ut  nemo 
negabit,  trium  distichorum  systemata  continet.  Haec  autem 
non  per  totum  carmen  inveniuntur  sed  ea  solum  parte 
non  interrumpuntur,  quae  mediam  atque  primariam  car- 
minis  efficit.  Primis  enim  14  versibus  poeta  nobis  condi- 
cionem    suam    depingit,    ita    ut   in    mediara    rem   feramur. 

Dicit  se  pro  servo  a  Nemesi  haberi  (1—  6),  quo  servitio  se 
quidvis  pati  malle  (7  — 10):  omnia  nunc  sibi  acerba  esse, 
praesertim  cui  carmina  nil  prosint,  sed  a  quo  pecunia 
flagitetur  (11  — 14).  Ita  in  medium  carmen  delati  sumus, 
cuius  summa  sententia  querellae  sunt  de  avaritia  puellae. 
Hoc  ipsum  medium  carmen  autem  sexies  trina  disticha 
sibi  opposita  continet  (15  —  50).  Primi  systematis  (15  —  20) 
haec  est  sententia : 

ite  procul  Musae,  si  non  prodestis  amanti 
quae  verbo  paullo  aliter   repetuntur   versu  20 : 

ite  procul  Musae,  si  nihil  ista  valent 
ut  iam  inde  cernere  possis,  haec  tria  disticha  arctius  inter 
se  esse  coniuncta.  Secundum  systema  huic  oppositum  (v. 
21—26)  poetam  quodvis  scelus  meditantem  exhibet  pecuniae 
quaerendae  caussa.  Tertium  (27 — 32)  et  quartum  (33  —  38) 
systema  imprecationes  illius  continet  qui  primum  divitias  con- 
quisivit,  puellasque  docuit  pecuniae  colligendae  operam  dare. 
Quintum  (39 — 44)  et  sextum  (45 — 50)  systema  rursus  ita  sibi 
opponuntur,  ut  illud  vituperationes  contineat  mulieris  avarae, 
hoc  laudes  puellae  non  avarae.  Quae  systemata  ita  sunt  com- 
parata,  ut  singuli  fere  versus  sibi  respondeant:  ita  versus  41 : 

quin  tua  tum  iuvenes  spectent  incendia  laeti 
manifesto  opponitur  versui  47 

atque  aliquis  senior  veteres  veneratus  amores. 

Post  haec  carminis  exitus  incipit:  vidit  illam  avaram 
esse  et  vituperavit  illam:  sed  mutari  cum  nequeat,  illius 
lege  illam  sibi  esse  amandam  concedit  (51 — 54)  et  sub 
finem  tribus  rursus  distichis  quae  respondent  initio  positis 
profitetur,  se  quidquid  illa  misceat  potaturum. 

Itaque  versuum  numerus  sic  erit  distribuendus.  3.  2.  2 
6x3  |  2.  3. 

In  parvis  carminibus  nos  melius  etiam  quam  in  ma- 
ioribus   manifestam   compositionia    artem    inventuros   esse, 

veri  simile  videbitur,  quod  in  talibus  carminibus  sententiae 
in  breve  contractae  atque  secundum  numerorum  rationem 
dispositae  ab  auribus  facilius  percipi  possunt.  Neque  falle- 
mur.  Breve  enim  illud  carmen,  quod  in  natales  Cornuti 
composuit  poeta  (II,  2)  manifestam  praebet  sententiarum 
secundum  numeros  dispositionem.  Aliter  enim  atque  Dis- 
seno  mihi  hoc  carmen  constructum  esse  videtur.  Summa  enim 
sententia  in  medio  carminis  disticho  (11.  12)  dicta  videtur: 

Auguror  uxoris  fidos  optabis  amores 

iam  reor  hoc  ipsos  edidicisse  deos. 
quod  distichon  praecedunt  quodque  secuntur  quina  disti- 
cha.  Illa  (1—10)  adventum  Genii  natalis  nuntiant,  qui 
quod  Cornutus  rogarit  ei  allaturus  dicitur:  in  his  (13 — 22) 
melius  quid  optare  potuisse  Cornutum  negat  poeta  atque 
iam  vota  non  irrita  fore  dicit.  Ultimo  disticho  verbis  hic 
veniat  natalis  avis  ad  initium  revertitur  poeta. 

Auctor  carminum  tertii  libri  quem  inter  Tibullianos 
invenimus,  quemque  brevitatis  caussa  Lygdamum  nomi- 
nabimus,  ut  in  multis  aliis  sic  hac  quoque  in  re  Tibullum 
imitatus  est  in  uno  saltem  carmine  eoque  perbrevi,  quod 
primum  horum  carminum  locum  obtinet.  Quod  ut  per- 
spiciamus,  paullo  diligentius  in  ipsum  carmen  nobis  erit 
inquirendum.  Primis  enim  tribus  distichis  hocdicit:  Mar- 
tis  Kalendae  venerunt  atque  omnes  amatores  puellis  ali- 
quid  muneri  dant:  vos  ergo  Pierides  dicite,  quo  munere 
Neaeram  donem.  Sequitur  responsum.  Sed  quis  respon- 
det?  Certant  viri  docti.  Dum  enim  exspectamus  Pieri- 
das  ipsas  respondere  versu  8  sequitur: 

Gaudeat,  ut  digna  est,  versibus  illa  meis, 
ita  ut  Musas  dixisse  putare  non  possitnus,  sed  poetam  po- 
tius  ipsum  illarum  nomine  loqui.     Qui  tamen  ita  sentiunt, 
mox  offendent  in  versu  12,  ubi  scriptum  legimus: 
Indicet  ut  nomen  littera  facta  tuum. 

Haec  enim  verba  (v.  7 — 14)  ab  eodem  dicenda  esse, 
neque  igitur  ferendum  esse  illic  meis  hic  tuum  vocabulum, 
patet,  quamvis  duo  editores  hoc  tulerint:  Scaligerum  dico 
et  Rossbachium.  Scaliger  ad  primum  locum  haec  adnotat  (ca- 
stig.  p.  163) :  „nihil  enim  impedit,  Tibullum  ipsum  ista  sibi  di- 
cere:  et,  si  diligenter  inspiciamus,  non  locuntur  hic  Musae." 
De  alteroautemloco  nihil  addit,  nequeRossbachius,  quomodo 
quae  exhibet  verba  intellexerit,  profert.  Quam  lectionem  si 
aliquo  modo  intellegere  volumus  tuum  ad  Neaerain  trahendum 
esset:  quod  tamen  iam  propterea  tolerari  nequit,  quia  per 
totum  carmen  exceptis  ultimis  versibus  de  Neaera  dicens 
tertia  utitur  persona.  Codices  autem  si  consulis,  primo 
loco  omnes  exhibent  meis,  altero  loco  omnes  tuum,  nisi 
quod  scriptor  mali  codicis  coniectura  sine  dubio  usus  in 
margine  meum  correxit.  Omnes  fere  editores  secundum 
tuum  in  meum  mutaverunt :  solus  Lachmannus,  quem  secu- 
tus  est  Hauptius,  ut  simul  subiectum  sibi  quaereret  verbi 
pumicet,  quod,  ut  in  codicibus  legitur  carmen,  deest,  pro 
tuum  poetam  scripsisse  voluit  puer,  coniectura  usus,  ut 
mihi  videtur,  infelicissima.  Nam  non  solum  litterarum  mu- 
tatio  non  parva  est,  sed  tota  etiam  oratio  subiecto  ita  post- 
posito  vehementer  claudicat:  subiectum  autem  illud  multo 
facilius  invenietur,  si  quam  lectionem  Muretus  tacitus  edi- 
dit  amplectimur: 

Pumex  et  canas  tondeat  ante  coraas, 
ubi  secundi  enuntiati  subiectum  est  littera  facta,  quae  verba, 
Lachmannum  si  sequimur,  trahenda  essent  ad  haec :    indicet 
ut  nomen  tuum. 

Totum  autem  carmen  si  spectamus,  nobis  persuasum 
iriputo,  non  tuum  mutandum  esse  sed  meis.  Versu  5  enim 
Musas  ipsas  ut  dicerent,  quid  Neaerae  donaret,  incitaverat. 
Versu  15  iterum  ad  Musas  oratio  redit,  ex  quibus,  ut 
librum    ornatum   eum   in   modum,   ut   erat   expositum,   ad 

Neaeram  deferre  velint,  petit  quibusque  alia  mandata  dat. 
Musas  autem  quasi  praesentes  adloquitur  verbis  per  vos,  ite 
domum,  donate  libellum  e.  q.  s.  Quae  si  cum  primis  versibus 
coniungis,  cogitari  mihi  nullo  modo  posse  videtur,  non 
Musas  ipsas  sed  poetam  eorum  nomine  respondere:  id 
quod  omnem  colorem  poeticum  tolleret.  Recta  autem  quae 
nobis  videtur  interpretationis  via,  eam  iam  ingressus  est 
unus  ex  antiquissimis  editoribus  Tibulli,  Muretus,  qui  haec 
habet  (scholia  in  Tib.  p.  55):  „Dialogus  est  poetae  cum 
Musis  sanequam  elegans.  Cum  Kalendis  Martiis  ad  mu- 
lieres  munera  mitti  soleant,  dicite,  quo  modo  potissimum 
Neaeram  meam  debeam  munerari.  Tum  illae:  Mittito  ei 
versuum  tuorum  libellum,  omni  diligentia  exornatum  atque 
expolitum.  At  poeta:  Immo  vero  vos  ipsae  ite  ac  librum 
ad  eam  perferte,  meque  apud  ipsam  in  quam  maxima  gra- 
tia  ponite."  Atque  hanc  interpretationem  totius  carminis 
unice  veram  esse  puto.  Altera  autem  interpretatio  ea  ex 
re  orta  esse  videtur,  quod  nimis  abrupte  atque  subito  Mu- 
sas  loquentes  inducit  poeta  alio  prorsus  modo  atque  Ti- 
bullus,  qui,  si  personas  loquentes  facit,  disertis  verbis  hoc 
dicit  (cf.  I,  4,  8;  6,  50).  Sed  excusationem,  si  ea  opus 
est,  et  defensionem  poeta  ea  sibi  re  parare  potest,  quod 
compositione  carminis  loquentium  mutatio  iam  satis  indi- 
cata  erat.  Primum  enim  tribus  distichis,  quid  velit  curque 
eo  die  Musas  interroget,  exponit.  Respondent  Musae  quat- 
tuor  distichis,  post  quae  iterum  quattuor  distichis  po- 
eta  Musis  imperat,  ad  Neaeram  eant,  librum  ei  tradant 
simulque  dicant,  quod  ultimis  tribus  distichis  exposuit  po- 
eta,  quodque  totius  carminis  exitus  et  summa  est.  Quam 
numerorum  rationem  (3  -f-  4  -|-  4  -f-  3)  quemquam  legen- 
tem  et  inpritnis  audientem  fugere  potuisse  non  puto,  ita 
ut  ea  re  adiutus  dubitare  nequiret  de  carminis  structura 
et  de  loquentium  persona.   Librarii  autem  non  intellegentes 

nexum  totius  carminis  et  inde  a  versu  7  Musarum  incipere 
orationem,  tuis  vocabulo,  quod  ibi  positum  erat,  temere 
in  meis  mutato,  alterum  tuum  quod  simul  emendari  debe- 
bat,  corrigere  omiserunt. 

Discedere  non  possum  ab  hoc  carmine  nisi  uno  loco 
ante  memorato,  qui  in  codicibus  corruptus  iam  dudum  re- 
stitutus  videtur,  a  novissimis  autem  editoribus  —  Disseno, 
Lachmanno,  Hauptio  —  non  mutatus  est.  Versibus  1 L 
et  12  enim: 

Summaque  praetexat  tenuis  fastigia  chartae 
indicet  ut  nomen  littera  facta  tuum. 

Omnes  fere  editores  ofienderunt  in  verbis  littera  facta, 
quod  ex  animadversionibus  licet  concludi,  in  quibus  vul- 
gatam  a  codicibusque  exhibitam  lectionem  exemplis  pro- 
bant.  Sed  omnes  hi  loci,  ut  brevi  dicam,  quos  protule- 
runt  interpretes,  mihi  non  persuaserunt,  ut  litterafaeta  itas  im- 
pliciter  nullo  epitheto  addito  positum  bene  Latine  dici  posset. 
Si  enim  Cicero  (Quaest.  Acad.  IV.  2)  dicit:  „ne  litteram 
quidem  ullam  facimus  nisi  forensem"  :  hoc  nullius  est  mo- 
menti:  magnum  enim  intervallum  intercedere  inter  nullam 
litteram  facere  et  littera  facta  quis  negabit? 

Idem  in  Plauti  locum  cadit  (Asin.  IV.  1.  22): 

Conburas,  si  velis, 
ne  illi  sit  cera,  facere  ubi  possit  litteras. 
ubi  praeterea  litteras  non  litteram  acriptum  est.    Eos  igitur 
locos  intueamur,  ubi  factus  verbum  ea,    qua  hic,  significa- 
tione   positum   est.     Plane   diversus  a   nostro,    etsi    primo 
adspectu  similis,  locus  est  Ovidii  (Her.  V.  1.  2): 

Perlegis?  an  couiunx  prohibet  nova'?  perlcge!  non  est 

ista  Mycenaea  littera  facta  manu. 

Hic  enim  additum  est,  quis  fecerit  litteram:  quare 
prorsus  alia  est  res.  Xeque  si  quidam  interpretes,  ut  fa- 
ctus  simpliciter  positum  demonstrarent,  Horatii  verba  (Sat. 

I,  10,  58)  protulerunt,  hoc  mihi  recte  fecisse  videntur.  Ibi 
enim  versus  magis  facti  idem  sunt  atque  arte  facti  neque 
iniuria  ibi  alii  interpretes  comparaverunt  Grraecorum  ne- 
noi^utioc,   (nznow^uevr,  As£tg). 

Prorsus  aliter  noster  locus,  ubi  facta  littera  non  me- 
lius  intellegetur,  quam  si  patria  lingua  usi  diceremus :  etlt 
cjcmadjter  #3ud)ftabe.  Quod  iam  J.  H.  Vossius  sensit,  qui 
littera  facta  ieiunum  dicit  vocabulum.  Mihi  primum  pla- 
cuit  picta  emendare:  huic  autem  sententiae  adversatur, 
quod  sequenti  versu  legitur  pingantur.  Yossius  ex  editione 
vetere,  quae  tamen  auctoritatem  habet  nullam  (Basileensis 
est  anni  1539,  auctore  Huschkio)  pacta  emendandum  cen- 
set.  Quod  quidem  multo  melius  placet,  quodque  a  Tibullo 
scriptum  esse  contenderim.  Participio  pactum  significatione 
figendi,  quam  plerumque  panctus  habet,  Ovidius  quoque 
utitur  (Her.  II, '4)  eodem  sensu: 

Littoribus  nostris  ancora  pacta  tua  est. 

Primum  etiam  carmen  libri  secundi,  si  recte  vidimus, 
peculiari  arte  ita  compositum  est,  ut  versuum  numerus  sen- 
tentiis  respondeat.  Summa  quae  inest  in  hoc  carmine  sen- 
tentia  haec  mihi  videtur  esee,  ut  occasione  oblata  —  Am- 
barvalium  festo  —  vitam  rusticam  maiore  atque  elatiore 
carmine  praedicet.  Hoc  se  peragere  velle  versus  37  et  38 
indicant,  quos  praecedunt  duo  disticha,  quae  Messallam, 
ut  adsit  sibique  adspiret  invitant.  Ibi  igitur  ipsa  medulla 
quasi  carminis  incipit.  In  iis  qui  praecedunt  versibus  a 
festo  celebrando,  quae  erat  proxima  carminis  caussa,  huc- 
usque  sensim  nos  traducere  poetae  erat  propositum.  Quod 
propositum  mira  arte  solvit. 

Bis  enim  duobus  distichis  (1 — 4  et  17-20)  deos  ipsos 
advocat  poeta,  atque  in  carmine  tales  formulas  recitat 
quales  quamvis  aliis  verbis  conceptas    sine  dubio    agrestes 

adhibuerunt  festo  illo  die.    In  eis  distichis,  quae   intersunt 

2* 

inter  eos  versus  (5 — 16),  atque  quae  secuntur  eos  usque 
ad  medii  carminis  de  quo  iam  diximus  initium  (21  —  32), 
non  deos  adpellat  sed  rusticos  eisque  mandata  quaedam 
dat:  prioribus  versibus  (5—16)  de  ratione,  qua  se  ad 
Ambarvalia  rite  celebranda  aptos  reddant,  posterioribus 
(21 — 32)  de  eventu  precum  quas  instituerint.  Quae  ratio, 
quam  inter  duas  initii  huius  partes  intercedere  diximus, 
iam  ea  ex  re  perspici  potest,  quod  quattuor  iilis  distichis 
deos  advocans  se  una  cum  rusticis  diis  opponit,  primaque 
utitur  persona  lustramus,  purgamus,  ceteris  versibus  sibi 
rusticos  opponit,  quos  5 — 16  secunda  adloquitur  persona, 
versibus  21 — 32  partim  tertia  rusticus  ingeret,  partim  iterum 
secunda  proferte. 

Hi  autem  versus,  quibus  rusticos  adloquitur  inter  se  quo- 
que  magna  cum  arte  compositi  sunt.  Primum  versus  5 — 16 
manifesto  separandi  sunt  in  duas  partes,  quarum  unaquaeque 
sex  continet  versus :  sex  primis  (5 — 10)  exponitur,  hoc  festo 
die  ab  omni  labore  et  homines  et  animalia  esse  liberos: 
sex  ultimis  (11 — 16),  castos  solum  diis  placere  posse,  eam- 
que  ob  caussam  candidam  turbam  agnumque  ad  fulgentes 
aras  euntem  unicuique  exemplo  esse.  Postquam  precatus 
est  a  diis,  ut  bona  evaderet  messis  et  omne  infortunium 
remotum  esset  a  rusticis,  tribus  distichis  iam  praesentit 
messem  felicem  fore  eamque  vividis  imaginibus  depingit 
(v.  21 — 26):  cui  fortunae  futurae  opponit  (cf.  tum  v.  21. 
nunc  v.  27)  gaudia,  quae  nunc  ritus  a  religione  praescrip- 
tos  sequentur,  magnaque  cum  elegantia,  ut  Messallae  fiat 
memoratio,  quemque  ad  pocula  dicere  vult  „bene  Messallau. 

Sequitur  medium  carmen,  ut  Disseni  more  loquendi 
utar,  quamquam  is  medium  carmen  iam  a  versu  15  in- 
cipere  vult.  Postquam  igitur  Messallae  ope  se  rura  ruris- 
que  deos  canturum  dixit  (33 — 38),  quod  sibi  proposuit 
peragit.     Variis  hunc  ad  finem  imaginibus  vitam  rusticam 

nobis  enarrat  ex  eaque  omnia  fere ,  quae  vitam  hominum 
exornarunt,  artes,  artificia  aliaque  orta  esse  praedicat.  Quae 
tamen  vitae  ruralis  imago  ita  a  poeta  est  exhibita,  ut  sin- 
gulos  gradus  perfectionis  distinguat,  quorum  unusquisque 
duobus  describitur  distichis.  Primum  rusticorum  officium 
fuit,  ut  domos  sibi  aedificarent  agrosque  aratro  fertiles 
redderent  (39 — 42):  tum  (43—46)  fructus,  poma  et  vinum, 
serere  docti  sunt  agricolae :  tum  (47  —  50)  frumenta  ac 
mella  rustico  esse  paranda  docet  poeta.  Iam  ad  maiora 
transit:  non  quae  unicuique  rustica  esse  videntur  solum 
agricola  invenit:  ars  quoque  litterarum  ab  eo  originem 
duxit:  agricola  labore  fessus  ad  avenam  cantare  coepit  ita- 
que  lyricae  poesis  origo  est  rure  repetenda  (51—54):  quin 
tragoedia  ibi  primum  est  inventa,  cum  carmine  qui  tra- 
gico  vilem  certavit  ob  hircum  rusticum  fuisse  necesse  sit 
(55 — 58):  rus  denique  et  pueros  docuit  coronas  nectere 
eisque  Lares  ornare,  et  puellas  lanificio  operam  dare  (59  — 
62):  hacque  re  rus  etiam  feminarum  labori  primam  ma- 
teriam  praebuit.  (63  —  66).  Ita  septies  duobus  distichis 
ruris  laudes  cecinit  poeta,  quae  disticha  non  singulatim 
posita  esse  iudicanda  sed  coniuncta,  verba  demonstrant, 
quae  plerumque  in  duobus  deinceps  distichis  eodem  modo 
leguntur.  Sic  in  primo  et  secundo  legimus  illi9  in  tertio 
et  quarto  tum,  in  quinto  et  sexto  rura  et  rure,  in  quattuor 
sequentibus  agricola  bis  repetitum  est,  sequitur  bis  rure. 
In  ultimis  duobus  distichis  deest  tale  verbuui. 

Sed  ut  a  ruris  praedicatione  ad  Ambarvalia  redeat 
carmen,  cum  v.  37  dixisset,  se  rura  canere  velle  rurisque 
deos,  hac  re  utitur,  quod  ipse  Amor  rure  natus  dicebatur. 
Hunc  igitur  dicit  quamvis  rusticum  nunc  tamen  doctissimas 
habere  manus  (67 — 72);  totidem  versibus  quam  nunc  apud 
homines  possideat  auctoritatem  exponit  (73  —  78) ,  qua 
occasione  utitur,  ut  ab  eo  precetur,  sibi  comitibusque  suis 

propitius  sit  (79  —  82):  quem  ad  finem  rusticos  aclhortatur, 
ut  sibi  et  pecori  quisque  cleum  vocet  atque  palam  quidem, 
quia  nimius  est  strepitus  (83-86).  Quae  cum  bis  duobus 
distichis  expresserit,  ultimis  duobus  noctem  appropinquare 
ait  simulque  somnum  atque  somnia  (87 — 90) :  ita  ut  totum 
carmen  ad  iustum  finem  perduxerit,  carmen  omnium ,  ut 
mihi  videtur,  Tibullianorum  pulcherrimum. 

Hac  nostra  huius  carminis  dispositione  proposita  iam 
indicavimus  nobis  secus  videri  atque  Heynio,  qui  totum 
distichon  57  et  58  delendura  putavit,  quippe  quod  ex 
margine  irrepserit.  Nihilo  tamen  minus  hoc  distichon  iam 
restitutum  atque  persanatum  legi  nemo  est  qui  profiteatur. 
Codicum  enim  lectionem: 

Dux  pecoris  hircus:  auxerat  hircus  oves. 
tolerari  non  posse,  iam  duplex  in  verbis  pecoris  et  hircus 
extans  vitium  metricum  ostendit:  quorum  etsi  unum  trans- 
positione  horum  verborum  tolli  posset,  alterum  tamen 
remaneret,  prima  pentametri  pars  correpta  ultima  syllaba: 
id  quod  apud  huius  aetatis  poetas  non  invenitur.  *)    Quod 

*)  In  dubitationem  hoc  vocavit  Lucianus  Muller,  qui  in  libro  de 
re  metrica  poetarum  Latinorum  p.  331.  haec  habet:  rtamen  ne 
numquam  credas  in  medio  pentametro  breuem  porrigi,  his  Pro- 
pertii  et  Martialis  vetaris  exemplis  [Prop.  II,  8,  8;  Mart.  IX. 
101,  4.  XIV,  77,  2.]«  Qua  de  re  ut  recte  iudieomus,  breviter 
recordemur  necesse  est  totius  quaestionis.  Vctcres  grammatici 
certum  non  proferunt  iudicium:  ubi  enim  hac  de  re  locuntur 
(cf.  Terentianum  Maurum  p.  2421.  Marium  Victorinum  p.  2558. 
P.),  primum  aflirmant  priorem  pentametri  partem  brevi  syllaba 
concludi  non  posse:  tum  autem  adiciunt.  quosdam  non  dubi- 
tasse  primam  partem  correpta  finire  syllaba:  quod  an  concessum 
sit  non  dicunt,  non  tamen  celant,  se  severiori  legi  maiorem  attri- 
buere  auctoritatem.  Ipsos  scriptores  igitur  cum  inspiciamus,  ut 
inde  quid  hac  de  re  censuerint,  cognoscamus.  non  recte  factum 
videtur,  quod  Lucianus  Muellerus  ita,  ut  fecit,  poetas  miscuit, 
Martialem  cum  Propertio  coniungendo.  Nonne  hic  observare 
legem  potuit,  ille  neglegere?    Propertii  antem  aequales  si  consi- 


23 

ad  emendationes  attinet,  quae  a  Mureto  est  proposita,  ita 
est  ieiuna,  ut  vix  ferri  possit.  Hauptius  Waardenburgii 
coniecturam  in  textum  recepit: 

dux  pecoris:  curtas  auxerat  hircus  opes. 

Quae  coniectura,  etiamsi  discesseris  ab  eo,  quod  nOn 
lenis  est  mutatio  verborum  a  libris  oblatorum,  per  se  quo- 
que  spectata  omnino  non  placet:  quid  enim  addi  potuit 
verbis  illis  magis  superfluum  et  ridiculum,  quam  hunc 
hircum,  qui  illi  ut  memorabile  munus  tradebatur,  prius 
auxisse  oves?  Aliter  enim  Hauptii  quoque  lectio  auxerat 
opes  intellegi  nequit. 

Mihi  aliter  prorsus  explicanda  haec  res  videtur.  Cum 
enim  alteram  pentametri  partem  spectemus  ita  ut  in  libris 
legitur  auxerat  hircus  oves,  non  valde  veri  dissimile  videtur, 
si  hoc  ex  duplici  scriptura  primae  partis  pentametri  et 
ultimi  prioris  versus  verbi  ortum  esse  suspicemur;  auxerat 
ex  voce  dux  mutabatur,  hircus  iterabatur,  oves  ex  ovili 
sumebatur.     Itaque  sine  dubio  lacuna  statuenda  erit,  quae 

deramus  praetereaque  Catullum:  in  huius  carminibus  distichis 
quae  sunt  scripta,  si  negligis,  qui  huc  non  pertinent,  versus,  ubi 
hiatus  extat  inter  duas  pentametri  partes  (qui  loci  tamen  et  ipsi 
non  sani  videntur  et  plerumque  iam  restituti  sunt.  Sunt  autem : 
66,  48;  67,  44;  68,  158;  97,  2  Haupt)  semel  tantum  occurrit 
pentameter,  severiorem  legem  qui  non  observat  (100,  6),  qui 
tamen  manifesto  corruptus  a  codicibus  ehibetur.  Apud  Tibullum 
praeter  nostrum  locum  tres  leguntur,  quibus  eodem  modo  laborat 
metrum : 

I,  4,  44.  Venturam  admittat  imbrifer  arcus  aquam 
II,  3,  14.  Lacteus  et  mixtus  obriguisse  liquor 
II,  4,  38.  Fecit,  ut  infamis  hic  deus  esset  Amor. 
Ultimus  locus  iam  per  se  a  verbis  laborat:   ut  non  dubitandum 
sit,  recte  Heinsium  coniecisse  pro  hic  sic  esse  scribendum,  qua 
mutatione  et  metrum    et  verba  restituuntur.    Medius  locus    ab 
omnibus  merito  corruptus  habetur.    Primus  per  se  emendatione 
non  eget:  cum  tamen  unicus  sit  apud  Tibullum  sine  dubio  facilis 
eiusdem  Heinsii  mutatio  nirribifer  erit  accipienda.    Ovidius  his 

a   librariis   verbis    quibusdam   ex  iis,    quae  praecesserunt, 
haustis  expleta  est.     Legendum  erit  igitur: 

Huic  datus  a  pleno,  memorabile  munus,  ovili 
dux  pecoris  [hircus] 
hircus  enim  facile  potuit  erui  e  dux  gregis  verbis. 

Lacunas  non  semel  extare  apud  Tibullum,  quis  est 
qui  nesciat:  sed  tales  etiam  versuum  particulas,  ubi  de- 
fuerint  in  libris,  a  librariis  eiusmodi  artificiis  restitutas  esse 
quibusdam  exemplis  potest  probari. 

I,  5,  61,  ubi  de  paupere  loquitur  poeta  diviti  longe 
praeferendo  a  puella,  haec  leguntur: 

locis  legera   memoratam   non   observasse   dicitur  (a  Schneidero 
grammat.  lat.  I.  p.  748) : 

1.  Fast.  III,  500  Merkel:  Me  tua.  et  hic  laedit  ille  pudendus 

amor. 

2.  ex  Ponto  IV.  3.  44.   Indigus  effectus  omnibus  ipse  magis. 

3.  Her.  XVII.  228.  Unde  petam  fratris  unde  parentis  opem? 

4.  Her.  XVII.  256.  Militia  est  operis  altera  digna  tui. 

5.  ex  Ponto  I,  3,  74.    Thessalicamque  adiit  hospes  Achillis 

humum. 

6.  ex  Ponto  I,  4,  46.  Illo  quod  subiit  Aesone  natus  opus. 
ex  quibus  locis  primus  aperte  corruptus  est,  alter  ex  disticho 
sumtus  est,  quod  sine  dubio  subditicium  est;  Tertius  et  quartus 
locus  iam  restituti  leguntur  in  novis  editionibus  (in  illo  nunc 
fratres  legitur,  in  hoc  operis  tuis) :  sed  hi  omuino,  huc  trahendi 
non  sunt,  quippe  qui  iu  epistula  legantur,  quae  omnium  fere 
consensu  Ovidio  non  cst  tribuenda.  Quintus  denique  et  sextus 
locus  hic  iam  memorari  non  possunt,  postquam  Lachmannus  ad 
Lucr.  p.  207  nos  docuit,  dbiit,  subiit,  petiit  ultimam  producere 
syllabam. 

Restat  igitur  apud  poetas  eius  temporis  unus  ille  locus  Pro- 
pertianus  (II,  &,  8  H.) 

Vinceris  aut  vincis:  haec  in  amore  rota  est. 
Hoc  uno  igitur  loco,  iure  interrogabimus,  quomodo  possit  demon- 
strari  poetas  sibi  hanc  licentiam  sumere  potuisse,  dum  aliis  in  locis 
mutantur  poetarum  verba?  Nonne  rectlus  videatur  hic  quoque 
aliter  si  poetam  scripsisse  putabimus?  Quod  si  fecerimus,  huius 
temporis  poetas  ab  hac  licentia  liberaverimus  et  Martialem  primum 
id  sibi  sumsisse  censebimus,  id  quod  multo  videtur  veri  similius. 

Pauper  erit  praesto  tibi  praesto  pauper  adibit 
primus  et  in  tenero  fixus  erit  latere. 
ubi  hexametrum  vix  est  qui  sanum  ducat  esse.   Hic  igitur 
tali  modo  cum  in  exemplaribus  legeretur: 

Pauper  erit  praesto     ....    adibit 
librarii,  qui  magis  qui  legi  quam  qui  intellegi  posset  versum 
desiderarent ,    verba  praesto  pauper   vel  tibi  praesto  pauper 
repetierunt.    Quam  meam  sententiam  adiuvat,  ni  fallor,  ea 
res ,  quod  in  excerptis  Scaligeranis,  quae  post  ortam  ante 
expletam  lacunam  scribi  potuerunt,   sic  legitur  hic  versus: 
Pauper  erit  praesto:  semper  te  pauper  adibit 
primus.  e,  q.  s. 
Prorsus  similem  quam  noster  locus  corruptelam  passus 
est  sine  dubio  locus,  qui  legitur  I,  6,  42 : 

Quisquis  et  occuret,  ne  possit  crimen  habere 
stet  procul,  aut  alia  stet  procul  ante  via. 
Ibi  enim  pentameter  nullo  modo  intellegi  potest,  neque 
facilis  quam  amplectamur  emendatio  adest.  Sed  nonne  hic 
quoque  iam  antiquitus  lacunam  fuisse  putabimus,  eodem 
quo  illis  in  locis  modo  expletam?  Si  ita  scriptus  fuit  co- 
dex,  ex  quo  derivantur  nostri: 

Stet  procul  aut  [alia]     .     .     . 
(ubi   uncis    circumscripsi   alia,    quia   adesse    poterat,  quo 
tamen  verbo  opus  non   erat)  facile  ex  dupiici  scriptura  no- 
stram   oriri  potuisse  lectionem  intellegemus.  !)    Itaque  non 

*)  Quod  si  ita  fuisse  nobis  persuasimus,  hac  re  iuvatur  opinio  quae- 
danij  quam  Kornius  amicus  in  quinta  sententiarum  controversa- 
rum,  quas  dissertationi  suae  adiunxit  de  publico  Aeschyli, 
Sophoclis,  Euripidis  fabularum  exemplari  Lycurgo  auctore  con- 
fecto  Bonuae  1863  scriptae  nobiscum  communicavit.  Est  autem 
haec:  „Tibulli  carmen  libri  primi  sextum  ex  tribus  fragmentis 
compositum  est,  quorum  primum  complectitur  w.  1 — 42,  alterum 
vv.  43 — 56,  tertium  w.  57 — 86."  In  tres  igitur  partes  dirimere 
voluit  hoc  carmen:  bis  ergo  carmen  divisit,  quarum  divisionum 
prima  tantum  huc  pertinet.  Caussa  quae  ut  divideret  carmen 
impulit  Kornium  haec,  ni  fallor,  maxima  erat:   in  prima  carmi- 

mirum  videbitur,  si  eo  quoque  carminis  primi  libri  secundi 
loco,  de  quo  egimus,  pentametrum  mancum  esse  dicemus, 
neque  coniecturis,  quae  verba  a  codicibus  oblata  mutare 
volunt,  sanari  posse.  Totius  igitur  carminis,  si  denuo  spe- 
ctamus,  structura  haec  erit: 

Initium  v.  1—32.     2.  3.  3.     2.  3.  3. 

Medium  carmen.  v.  33—66.     3.     2.  2.  2.  2.  2.  2.  2. 

Fiuis.     v.  67—90.     3.  3.     2.  2.  2. 

Merito  qui  nostram  carminis  huius  dispositionem  per- 
legit  mirari  non  potest,  nos  mentionem  nullam  fecisse  co- 
natus,  quem  Fr.  Haasius  in  programmate  universitatis  Vra- 
tislaviensis  anni  1855  fecit  (inscriptus  est  hic  libellus:  de 
tribus  Tibulli  locis  transpositione  emendandis).  Is  enim 
huic  carmini  adiungere  voluit  quosdam  versus  (51  —  68) 
ultimi  primi  libri  carminis,  quos  ibi  non  quadrare   putavit. 

nis  parte  manifesto  coniugi  quidem  uupta  est  Delia,  quod  et  ex 
tota  poetae  condicione  facile  concludi  potest  et  disertis  verbis 
dictum  est  a  poeta  (vv.  8.  15.  33.) :  cum  autem  versus,  qui  inde 
a  versu  56  incipiunt,  paullo  accuratius  inspiciamus  —  versuum 
42 — 56,  qui  ad  hanc  rem  iudicandam  nihil  nos  iuvant,  nunc  ra- 
tione  non  habita  —  inveniemus  in  hac  carminis  parte  de  nupta 
vix  loqui  poetam:  loqui  potius  de  puella,  quae  una  cum  matre 
habitat,  quamque  sibi  non  fidelem  esse  suspicatur.  Petit  a 
matre,  ut  eam  castam  esse  doceat  (v.  67),  monet  eam,  ne  metu 
sed  mente  fideli  casta  sit  (75):  quae  omnia  una  cum  imagine, 
quam  de  Delia  senescente  proponit  poeta  sub  finem  carminis, 
dici  non  poterant  de  nupta  ,quae  fida  erat,  cum  coniugem  so- 
lum  amaret,  poetam  sperneret,  sed  de  puella,  quae  a  Tibullo 
amata  huic  suspicionem  moverat  inconstautiae.  Quae  si  ita 
fuisse  putabimus  —  atque  ego  hac  in  re  Kornio  adstipulor  — 
haec  coniectura  non  minime  adiuvatur  iis,  quae  de  lacuna  dixi- 
mus  in  versus  42  ultima  parte.  Usque  enim  ad  eum  versum 
Delia  nupta,  postea  ubi  de  ea  loquitur  poeta,  puella.  (v.  55.) 
Versus  45—56  cur  a  posteriore  carminis  parte  secernendi  sint, 
non  video  caussam,  praesertim  cum  cogitemus  in  versibus,  qui 
sine  dubio  praecesserunt  versui  42  inesse  potuisse  sententias, 
quibus  eorum,  quae  nunc  fragmentum  sunt,  nexus    illustrarctur. 

Qua  in  sententia  quin  erraverit  vir  doctissimus,  vix  est 
dubitandum.  Videaraus  enim  quam  pulchre  atque  apte  po- 
eta  carmen  claudatea  re  quod  omnes  homines  dormientes 
et  somniantes  facit:  ita  ut  mirum  prorsus  videatur  rusti- 
cum  male  sobrium  noctis  quietem  turbare  neque  ipsum  ut 
reliquos  dormire.  Atque  quod  mihi  maxime  adversari  vi- 
detur  Haasii  opinioni :  iteratio  imaginum,  quae  ad  Amo- 
rem  eiusque  proelia  spectant,  sub  finem  carminis  tolerari 
nequit.  Neque  puto  quemquam  hac  in  re  Haasii  partes 
suscepturum :  contra  dixerunt  eius  sententiae  Kemperus  in 
„Quaestionibus  Tibullianis"  quae  Monasterii  prodierunt 
anno  1857  atque  Kindscherus  in  Musei  Rhenani  tomo  XVII. 
p.    150. 

Quod  ad  eum  locum  attinet,  ubi  demere  voluit  versus 
Haasius  i.  e.  I,  10,  50  caussam  huius  rei  extare  nullam 
iam  Kemperus  demonstravit  1.  1.  neque  Hauptius,  cum  aste- 
riscos  poneret  in  editione  sua,  Haasii  sententiae  assentiri, 
sed  indicare  voluit,  sibi  unum  distichon  deesse  videri  (id 
quod  ex  libro  manu  scripto  cognovi,  quo  quid  Hauptius 
in  scholis  Berolini  habitis  de  quibusdam  carminibus  cen- 
suerit,  enarratum  est).  Rectissime  autem  mihi  omnes  fere 
interpretes  eo  consentire  videntur,  quod  versum  51,  ita  ut 
nunc  est,  cum  versu  antecedente  cohaerere  non  posse  di- 
cunt:  cuius  rei  igitur  caussa  cum  a  Haasio  iamiam  sit 
exposita  iterum  proferenda  non  videtur.  Hauptius,  Kem- 
perus,  Kindscherus  ea  re  sanare  locum  conati  sunt,  quod 
distichon  deesse  dicebant:  quam  viam  cum  improbare  non 
possim,  liceat  tamen  mihi  aliam  proponere  dignam  fortasse, 
quae  cum  illa  comparetur.  Nonne  difficultatis  maxima 
pars  tolletur,  si  ita  invertemus  ordinem  distichorum,  ut 
qui  nunc  sunt  versus  47  et  48  post  versum  50  ponantur? 
Ita  rusticus  male  sobrius  statim  sequeretur  uvae  a  patre 
in  usum  liberorum  satae   memorationem,    copulatioque  illa 

molesta  versus  51  cum  versu  50  tolleretur.     Sic  igitur  le_ 
geremus : 

45  Interea  Pax  arva  colat.    Pax  candida  priraum 

46  duxit  araturos  sub  iuga  panda  boves, 

49  pace  bidens  vomerque  vigent,  at  tristia  duri 

50  militis  in  tenebris  occupat  arma  situs, 

47  pax  aluit  vites  et  sucos  condidit  uvae, 

48  funderet  ut  nato  testa  paterna  merum: 

51  rusticus  e  lucoque  vebit,  male  sobrius  ipse 

52  uxorem  plaustro  progenieraque  domum. 

53  sed  Veneris  tum  bella  calent  e.  q.  s. 

Quarum  emendationis  viarum  utra  utri  sit  praeferenda, 
diiudicare  non  ausim.  Quibus  rebus  absolutis,  observa- 
tiones  de  carminum  structura  iam  mittamus,  paucasque 
addamus  de  singulis  locis  commentationes. 

Carmen  quintum  libri  secundi  insignem  inter  carmina 
Tibulliana  obtinere  locum,  non  est  quod  dicam.  Simul 
autem  prae  aliis  haec  elegia  passa  est  infelicem  fortunam. 
In  omnibus  enim  codicibus  in  duas  divisa  legitur  partes, 
quarum  prima  ad  versum  38  usque  pertinet,  altera  inde 
ad  finem.  Has  autem  partes  non  fragmenta  esse  sed  unam 
elegiam  iam  Scaliger  ea  re  manifesto  ostendi  viderat,  quod 
ad  eandem  rem  quae  in  priore  parte  agitur  —  Messalini 
nempe  gratulationem  —  in  fine  carminis  revertitur  poeta. 
Neque  extabit,  qui  nunc  quin  unum  sit  carmen  dubitet. 
Alia  tamen  est  quaestio,  quomodo  factum  sit,  ut  carmen 
manifesto  unum  in  duas  divisa  sit  partes.  Atque  huius  rei 
caussam  nobis  suppeditant,  quae  Puccius  profert  „una 
elegia,  cum  superiore  coniungitur,w  atque  quae  Perreius  ha- 
bet  „vacat  hic  vetus  codex.  Multi  faciunt  principium  alte- 
rius  elegiae."  Cum  igitur  lacuna  exstiterit  in  codicibus,  a 
quibus  derivantur  nostri,  hi  non  dubitarunt  novum  incipere 
carmen,  nexus  sententiarum  ratione  nulla  habita.     Sed  la- 

cunam  fuisse  cum  resciverimus,  altera  oritur  quaestio,  anne 
eo  loco,  ubi  ea  fuerit,  nunc  quoque  deesse  aliquid  censen- 
dum  sit.  Unde  enim  illa  lacuna  orta  esset,  quidve  signi- 
ficaret?  Nonne  mirandum  potius  esset  quam  exspectandum, 
omnia  ibi  recte  se  habere?  Primus  quod  scio  in  hoc  loco 
offendit  Gruppius,  qui  in  libro  iam  memorato  de  elegia 
Romana  inde  a  p.  76  usque  ad  p.  95  latius  hoc  de  carmine 
disseruit.  Ille  hoc  potissimum  sibi  molestum  atque  omnino 
non  ferendum  videri  dixerat,  quod,  cum  v.  19  et  20  iam  a 
poeta  dictum  esset  Sibyllam  Aeneae  sortes  dedisse,  ipsum 
oraculum  duodecim  demum  versibus  interiectis  sequeretur, 
atque  talibus  quidem  versibus,  qui  novi  aliquid  inferrent, 
quod  neque  cum  oraculo  neque  cum  Sibylla  necessario  vin- 
culo  coniunctum,  digressio  potius  esset  quam  maxime  inop- 
portuna.  Maxime  autem  molesta  videbatur  oratio  Sibyllae 
post  digressionem  illam  nullis  verbis  introducta,  quibus  loqui 
illam  indicaretur.  Quae  omnia  ita  sunt  comparata,  ut,  quo- 
modo  priores  hoc  ferre  potuerint  editores  non  intelligam. 
Hauptius  (quod  ex  eodem  quo  supra  hausi  fonte)  huic 
loco  medicinam  afferri  posse  censet,  si  distichon  ante  v.  39. 
omissum  esse  statuamus.  Gruppius  haec  disticha  ex  duplici 
huius  carminis  rencensione  orta  esse  putat,  quas  quomi- 
nus  nova  carminis  retractatione  instituta  confunderet  poeta 
itaque  misceret,  ut  unum  atque  continuum  prodiret  carmen, 
mors  impediverit  poetam:  cui  sententiae  ea  quoque  re  ad- 
iumentum  parat,  quod  omnino  in  secundo  libro  et  prae- 
sertim  in  hoc  carmine  vestigia  remanere  dicit,  quae  indi- 
cent,  hunc  librum  a  poeta  non  esse  absolutum.  Atque  in 
hoc  carmine  praeter  hunc  locum  versus  67 — 80  esse  putat, 
qui  non  perfectum  esse  carmen  mamfesto  prodant.  Ibi 
enim  alia  est  quaedam  digressio  poetae,  quae  primo  ad- 
spectu  mira  videtur :  sed  totius  carminis  indolem  spectantem 
non  fugiet,  haec  bene  cum  cetera  carminis  parte  cohaerere 

atque  caussam  non  esse,  cur  in  eo  offendamus.  Quocl  hic 
latius  explicare  possem  ,  nisi  id  iam  a  Lachmanno  factum 
esset,  qui  in  recensione  editionis  Dissenianae  (Allg.  Lit.  Ztg. 
1836.  p.  260)  huic  carmini  explicando  peculiarem  operam 
dedit.  Cum  igitur  hoc  loco  tales  conatus,  quales  instituit 
Gruppius,  veri  similitudine  careant,  illo  quoque  loco  eodem 
modo  quo  Gruppius  corruptelam,  quam  passum  est  car- 
men,  explicare  vix  ausim,  praesertim  cum  relicum  carmen 
bene  compositum  legamus  neque  ullum  similis  corruptelae 
indicium  appareat. 

Etiamsi  autem  discesseris  ab  hiatu  illo,  quem  inter  ver- 
sus  38  et  39  intercedere  vidimus,  versus  ipsi  quoque  illi 
nobis  eo  loco  ineptissime  positi  videntur.  In  qua  re  omnino 
fere  cum  Gruppio  consentio.     Illud  distichon  (31.  32) 

Fistula,  cui  semper  decrescit  arundinis  ordo 
nam  calamus  cera  iungitur  usque  minor. 

non  solum  maxime  est  ieiunum  sed  ridiculum  etiam  vi- 
detur,  quippe  quod  nihil  dicat  nisi  arundinis  ordinem 
decrescere,  quia  maiorem  calamum  sequeretur  minor.  Quod 
quomodo  poeta  dignum  credi  possit,  non  intellego.  ')  At- 
que  ea  etiam  quae  sequitur  imago  puellae  placiturae  magistro 
(non  iniuria  Gruppio  mirum  videbatur  repetitio  verbi  pla- 
citura  v.  51)  pusilla  lectori  videbitur  atque  humilis.  Sed  de 
talibus  certare  licet,  atque  doleo  me  hac  in  re  dissentientem 
habere  Lachmannum,  qui  hoc  de  loco  dixit  (1.  1.  p.  261): 
„In  der  idyllischen  Einleitung  tritt  zum  ersten  Mal  und 
in    recht    behaglicher    Ausfiihrlichkeit    (beson- 

J)  nam  particulam  nou  quadrare  hic  iam  Hemsius  alque  Vossius 
senserunt,  qui  hoc  vocabulum  corruptum  putant  esse.  Sed  quo:l 
eius  loco  ut  legamus  proposuerunt  viri  docti  (Heinsius  dum  le- 
gere  voluit,  Yossius  et:  quod  verbum  Wunderhchius  quoque  m 
editione  sua  exhibet)  non  meliorem  reddunt  sententiam.  Abiudi- 
cavit  hoc  distichon  a  Tibullo  iam  Mitscherlichius  in  libro:  Ten- 
tamen  criticum  in  aliquot  Tibulli  loca.     Gottingae  1S00.    p.  10. 

ders  v.  31.  32.  35—38)  die  Gesinnung  des  Dichters  her- 
vor,  dem  die  Grosse  Roms  nur  als  ein  Uebergang  aus 
einer  reizenden  Landlichkeit  wichtig  ist.k*  Cum  autem 
totam  hanc  digressionein  spectamus  atque  quem  locum  in 
toto  carmine  occupet  consideramus,  nonne  permirum  vi- 
detur,  poetam,  priusquam  Sibyllam  magnificam  illam  atque 
vere  poeticam  de  Romano  imperio  vaticinationem  profe- 
rentem  facit,  qua  in  oratione  aliquoties  easdem  quam  in 
digressione  illa  sententias  expressit  (hoc  versibus  53  et  54 
cum  25  et  26  comparatis  invenies),  hanc  diffusam  atque 
verbosam  expositionem  praemisisse  unius  sententiae  Roma 
tum  non  exstabat,  quam  sententiam  in  ipsa  Sibyllae  oratione 
iustum  tenere  locum  non  mirabimur.  Ac  praeterea  animad- 
vertendum  est ,  quam  inepte  haec  digressio  cum  eis  quae 
praecesserunt  verbis  coniuncta  sit.  Aut  enim  illud  credebat 
a  postquam  verbo  pendere  dicemus ,  quod  fieri  non  posse 
propter  temporum  diversitatem  in  verbis  dicitur  et  credebat 
Wunderlichius  observavit:  aut  credebat  ab  unoquoque  hoc 
carmen  legente  neque  quae  secuntur  observante  ad  Sibyllam 
trahetur.  Sententiarum  nexui  responderet  Heinsii  coniectura : 

Haec  fore  prodebat  Roraam,  cum  e.  q.  s. 
sed  vel  ita  dedit  et  prodebat  coniuncta  tolerari  non  possent. 
Horura  versuum  auctor  potius,  ut  imagines  illae  (23—38) 
in  carmine  locum  habere  possent,  Aeneam  dicentem  fecisse 
videtur,  cum  Troiam  relinqueret,  se  non  credere  fore 
Romam ,  ut  ita  externo  magis  vinculo ,  quam  iusta  sen- 
tentiarum  coniunctione  versus  inde  a  23  iungeret  prio- 
ribus. 

Accedit  alia  ratio,  qua  hi  versus  diversi  sunt  a  reli- 
cuis  huius  carminis  versibus  et  omnino  ab  omnibus  Ti- 
bullianis.  Rarissime  enim  scimus  Tibullum  hexametris 
usum  esse  post  quartum  trochaeum  incisis  (cf.  quae  Lach- 
mannus   dicit  in  adnotatione  ad  carmina  Lygdami   scripta 


p.  44).  Septemdecim  in  omnibus  carminibus  euismodi 
inveniuntur  versus  l),  ex  quibus  septem  tantum  in  secun- 
do  libro  leguntur.  Qui  ita  sunt  distributi,  ut  in  his 
novem  hexametris  ter  inveniamus  hanc  caesuram,  in  cete- 
ris  (sunt  205)  quater  tantum.  Num  haec  fortuna  accidisse 
putabimus?  An  hac  re  convicti  nobis  persuadebimus, 
hanc  digressionem  non  esse  Tibullianam  ?  Haec  enim  nostra 
est  sententia. 

Cui  favere  videntur,  quae  de  codicum  condicione 
cognita  habemus.  Lacuna  enim  aliquam  caussam  habeat 
necesse  est,  cumque  carmen  in  duas  partes  divelli  non 
possit,  alia  est  caussa  quaerenda.  Quae  facile  paratur,  si 
sumserimus  interpolatorem  quendam,  cui  gratum  videba- 
tur  esse  officium,  quae  versibus  55  et  56  dixerat  poeta  de 
pascuis  taurorum  in  magnam  Roraam  mutatis,  imaginibus 
latius  illustrare,  istos  versus  composuisse  atque  inter  ver- 
sus  20  et  39  immisisse:  postea  librarium,  qui  illos  cum 
iis  qui  secuntur  versibus  non  cohaerere  viderat,  novum 
hic  carmen  incipere  putasse.  Quae  mea  de  his  versibus 
sententia  ut  vera  sit,  necesse  est,  ut  versus  39  bene  con- 
iungatur  cum  versu  20:  quod  ita  esse  videmus.  Nihil  enim 
poetum  impedire  potuit,  quo  minus  sic  iungeret: 

19.  Haec  dedit  Aeneae  sortes,  postquam  ille  parentem 

20.  dicitur  et  raptos  sustinuisse   Lares: 
39.  Impiger  Aenea  e.  q.  s. 

Sic  omnia  optime  coniuncta  esse  vidimus:  malum  in- 
ter  versus  38  et  39  nexum  intercedere,  in  ipsis  versibus 
inesse,  quae  magis  ieiuna  sunt  atque  ridicula,  quam  quae 
Tibullo  auctori  sint  vindicanda,  omnes  versus  eo  loco 
male  positos  esse  carminisque  ordinem  turbare,  inter  ver- 
sum  21  et  22  non  meiiorem  quam  infra  intercedere  nexum 

*)  Cum  discesseris   a  versu  IV.   8.   3.  non  Tibullo   sed  Sulpiciae 
ascribendo. 

sententiarum ,  in  his  versibus  poetam  saepe  caesura  usum 
esse,  quae  apud  Tibullum  rarissime  invenitur,  codices  ali- 
quid  ibi  turbatum  esse  demonstrare,  versibusque  denique 
illis  deletis  aptam  evadere  sententiarum  et  verborum  con- 
iunctionem.  Quibus  omnibus  rebus  effici  mihi  videtur, 
nos  a  Tibullo  aliena  resecare,  si  versum  39  versum  20 
sequi  profitemur. 

In  quarto  carmine  Lygdamus  expergiscens  grave  se 
expertum  esse  somnium  dicit,  quod  inde  a  versu  17  nar- 
rare  incipit.  Prius  autem  quaedam  de  fide  quae  somniis 
sit  habenda  exponit ,  atque  iis  opponit  ea ,  quae  dii  extis 
monuerint,  ut  quae  vera  sint,  cum  somnia  sine  fide  et 
vana  sint.  Tum  autem  v.  11  sic  pergit  dicendo:  utcum- 
que  est,  sive  credendum  est  somniis  sive  non  credendum, 
Lucina  faciat,  vani  sint  timores  mei  ex  somniis  petiti.  In 
quibus  versibus,  cum  quae  sententia  insit  vix  dubitare  pos- 
sis,  singula  tamen  verba  multis  obnoxia  sunt  haesitatio- 
nibus. 

Ita  in  versu  3  pars  codicum  manu  scriptorum  exhibet 
vanum,  pars  vani:  atque  modo  hoc  modo  illud  secuti  sunt 
viri  docti  in  editionibus.  In  versu  4  vix  dubium  esse 
potest,  quin  verbum  votis  sit  corruptum,  neque  —  nam 
accuratius  in  hunc  locum  inquirere  nunc  propositum  non 
est  —  errasse*  videntur  ii,  qui  Guyeti  emendationem  secuti 
nobis  ediderunt.  Neque  minus  recte  ii  mihi  disputasse 
videntur,  qui  versu  11  cum  Disseno  pro  illi  illis  legendum 
esse  censent.  Non  enim  est,  quo  bene  referatur  illi:  desi- 
deratur  autem  oppositio  eorum,  quae  somno  nobis  occur- 
runt  atque  eorum  quae  divi  monuerunt:  quae  nisi  iila 
coniectura  recepta  in  verbis  inveniri  non  potest.  Videmus 
ergo,  nos  in  his  versibus  non  ita  raro  occurrere  difficul- 
tatibus,    quae  solis   codicibus  adhibitis   dirimi  nullo   modo 

possunt:  id  quod  in  summa  pravitate  codicum  Tibulliano- 
rum  mirum  nemini  esse  potest.  Sed  initium  huius  carmi- 
nis  prae  aliis  carminum  partibus  esse  corruptum  luculen- 
tissimum  documentum  extat:  distichon  v.  9  et  10  dico, 
quod  nunc  in  plerisque  editionibus  ita  exhibetur: 

Et  natum  ia  curas  hominum  genus  omina  noctis 
farre  pio  placant  et  salientc  sale. 

Quamvis  enim  nihil  insit  in  his  versibus,  quod  latine 
dici  nequeat,  multa  tamen  extant,  quae  minus  probabile 
reddunt  Tibullum  ita  scripsisse.  Cavendum  enim  est,  ne 
verba  mera  coniectura  restituta  traditam  a  codicibus  ho- 
rum  versuum  lectionem  esse  putemus.  Ita  enim  ut  nunc 
leguntur  a  Heynio,  Disseno,  Lachmanno ,  Hauptio  edita 
in  nullo  codice  inveniuntur  scripta.  Sic  cnim  proferunt 
versus  codices,  quibus  Lachmanno  duce  inter  magnum 
numerum  codicum  ut  minime  malis  ad  verba  Tibulli  con- 
stituenda  atque  restauranda  uti  solemus: 

codex  A.  habet: 

vanuin      metuens 

et  varium  ventura  hominum  genus  omnia  noctis 

codex  B: 
et  natum  maturas  hominum  genus  omina  noctis 

codex  c: 

ventura 

et  vatum  in  curas  hominum  genus  omina  noctis 

codex  d: 
et  vatum  metuens  hominum  genus  omnia  noctis 

codex  e: 
et  vanum  ventura  hominum  genus  omnia  noctis 
Nil  dicendum  censeo  de  parva  illa  diversitate,  quae  in 
paenultimo  versus  verbo  in  libris  invenitur:  quippe  qunc 
facillimo  librariorum  errore  admitti  poterat  atque  admiss» 
est.  Illa  autem  versus  verba,  quae  tribus  primis  continen- 
tur   pedibus    summam    nobis    praebent    diversitatem    atque 


quod  nunc  legitur,  a  nullo  codice  exhibituni  sed  ex  codi- 
cibus  B  et  c  in  unura  redactis  natura  esse  videmus.  Postea 
quidem  coniectura  sine  dubio  quae  nunc  exhibetur  lectio 
in  quosdam  Codices  est  recepta. 

In  editionibus  haec  fuit  sors  versuura  nostrorura. 
Hejraio  teste  priraae  fere  editiones  oranes  sic  legebant 
(Venetas  et  Romanam  nuncupat)  : 

Gt  vanum  raetuens  e.  q.  s. 

Muretus  (schol.  in  Tib.  p.  56.)  primus  eam  quae  nunc 
vulgata  est  lectionem  protulit  dicens:  At  natum  in  curas. 
ita  est  in  meo  vetere  libro  et  melius  videtur  quam  quod 
in  aliis  legitur  et  vanum  metuens.  Huic  adversatus  est  Jo- 
sephus  Scaliger,  qui  (castig.  ad  Tibullum  p.  166)  tertiam 
lectionem  protulit,  dicens;  at  natwn  in  euras.  Haec  omnia 
vulgus  interpolatorum  conspurcavit.  Scripta  lectio  nullo 
modo  mutari  debet; 

Et  vanum  ventura  hominum  e.  q.  s. 
Continuanda  autem  cum  praecedentibus.  Somnia,  inquit, 
iubent  pavidas  mentes  falsa  timere  et  homines  vani  noctis 
omina  inola  salsa  devenerantur."  Hanc  lectionem  ferri 
non  posse  Heynius  iam  ostendit:  non  enim  quae  ventura 
sunt  sed  quae  fuerunt  omina  noctis  homines  farre  et  sale 
placant. 

In  hac  cruce  interpretum  iudicanda  ordiendum  nobis 
esse  videtur  a  codicum  lectionibus  inter  se  comparatis. 
Ac  primum  quod  ad  tertium  versus  verbum  attinet  codi- 
ces  differunt  inter  metuens,  ventura,  maturas  et  in  curas: 
uitimo  loco  tamen  nominatum  solus  codex  c  non  ille  qui- 
dem  magni  pretii  habet.  Tria  relicua  si  comparamus  verba 
consentiunt  in  litteris  tu:  praeterea  metuens  et  maiuras  com- 
munera  habent  m  litteram:  in  fine  vocabulorum  vero  con- 
sentiunt  ventura,  matura,  in  curas  ea  re  quod  omnes  ura 
habent.     Cum    autem   talibus  in  rebus   initio   vocabulorum 

plus  auctoritatis  tribuendum  videatur  quam  fini,  qui  saepe 
compendiis  scriberetur,  maxima  fides  hic  habenda  videtur 
esse  verbis  matura  et  metuens ,  quippe  quae  initio  prorsus 
similia  facillimo  librarii  errore  mutari  potuerint.  metuens 
autem  aut  maturas  legimus  in  codicibus  B  et  d  et  in  codice 
A  a  secunda  manu  scriptum  ventura  quod,  ut  vidimus, 
apte  intelligi  nequit,  coniectura  ortum  erit;  ex  quo  deni- 
que  in  codicem  c  iterum  coniectura  in  curas  irrepsit.  Duo- 
rum  autem  illorum  verborum,  quorum  alterum  ab  initio 
positum  fuisse  demonstravimus,  alterum  maiuras  neque  ver- 
bis  neque  versui  convenit,  ita  ut  denique  eo  pervenerimus, 
ut  metuens  plurimam  habere  auctoritatem  dicamus. 

Quod  ad  primum  verbum  attinet ,  praeter  B  codicem 
omnes  v  primam  litteram  esse  testantur:  cum  autem  neque 
vaium  neque  varium  intelligi  possit,  quod  in  ea  verba  facile 
mutari  potuit,  vanum  in  codice  ex  quo  nostri  sunt  derivati 
scriptum  fuisse  statuemus.  Redeundum  igitur  nobis  codi- 
cum  auctoritate  fretis  ad  antiquissimam  lectionem: 

Et  vanum  metuens  hominum  genus  omina  noctis 

farre  pio  placant  et  saliente  sale. 
quae  verba  ita  intelligenda  putamus:  „et  vanum  hominum 
genus  metuens  omina  noctis."  Verbo  vanus  libenter  hoc  in 
carmine  poeta  usus  videtur:  quinquies  enim  legitur  (vv. 
3.  9.  13.  56.  68).  Omnino  hoc  verbum  octies  apud  Lyg- 
damum,  semel  tantum  apud  Tibullum  legitur  (I,  4,  84). 
Mihi  autem  non  solum  codicibus  magis  firmata  videtur 
quam  proposuimus  lectio,  sed  multo  etiam  magis  j.lacet 
quam  vulgata:  multo  rectius  enim  poeta  homines  qui 
omina  noctis  placant  haec  metuere  dicet,  quod  et  praece- 
dente  versu  iam  dictum  erat,  quam  homines  in  curas 
natos  esse. 

Postremo  duos  addam  locos  liceat ,  de  quibus  brevius 
poterit  disputari. 

I,  6,  7  de  Delia  loquitur,  quam  furtim  alii  amatori 
favere  suspicatur:  illam  quidem  negare  sed  se  puellae  non 
credere,  quippe  quae  et  viro  neget,  se  cum  Tibullo  facere. 
Quae  ita  exponit: 

Illa  quidem  tam  multa  negat:  sed  credere  durum  est: 
sic  etiam  de  me  perncgat  usque  viro. 

Verba  tam  multa  aut  ita  explicantur,  ut  idem  valere 
dicantur  quod  tam  multum,  ut  aut  multa  singularis  numero 
positum  dicatur,  ut  idem  sit  quod:  tam  multa  est  in  ne- 
gando.  Sed  ita  si  poetam  dixisse  facimus,  in  tam  vocabuli 
usu  est  offendendum,  quod  hac  superlativa  significatione 
nusquam  invenitur.  Qui  enim,  ut  id  probetur,  solet  afferri 
Catulli  locus  nunc  restitutus  legitur  (VIII,  6): 

ibi  illa  multa  tum  iocosa  fiebant. 
tam  multa  igitur  corruptum  putamus  esse.  Vera  poetae 
verba  ut  indagemus,  fortasse  nos  Ovidius  auxilium  feret, 
qui  (Trist.  II,  447 — 464)  ex  hoc  atque  ex  praecedente  car- 
mine  multos  locos  eosque  semper  fere  iisdem  paene  verbis 
memorat.    Sic  nostrum  versu  447  ita  habet : 

Credere  iuranti  durum  putat  esse  Tibullus, 
sic  etiam  de  se  quod  neget  ilia  viro. 

Pentameter  idem  fere  est,  hexameter  aliam  formam  propter 
Tibulli  nomen  apud  Ovidium  additum  habere  debebat.  Cum 
Tibulli  versu  ea  illi  intercedit  ratio,  ut  ab  Ovidiano  tam 
multa  notio  absit,  a  Tibulliano  iuranti  notio.  Illorum  igitur 
apud  Tibullum  verborum  corruptorum  loco  haec  notio 
erat  inferenda:  quod  aliter  fieri  posse  vix  puto,  quam  si 
legimus  —  iam  Heynius  id  iecit,  non  tamen  recepit  —  : 

Illa  quidem  iurata  negat,  sed  e.  q.  s. 

Verbum  iurata  eadem  notione  exstat  apud  Ovidium  (Am. 
III,  3,   1): 

fidem  iurata  fefellit. 

I,  8,  35.  36. 

At  Venus  invenit  puero  suceumbere  furtim 

Dum  timet  et  teneros  conserit  usque  sinus  e.  q.  s. 
(timet  enim  multo  elegantiorem  atque  nobiliorem  puto   iec- 
tionem,  quam  tumet,  quod    et  a  nullo  profertur   codice  et 
ignobile  videtur  atque  spurcum). 

In  verbis  autem  illis,  non  intellego,  quid  dicere  velint : 
Venus  invenit  puero  furtim  succumbere,  dum  conserit 
usque  sinus.  Neque  Vossium  hoc  intellexisse  puto  qui 
emendavit  conseruisse :  quod  ferri  non  posse  puto  propter 
praesentis  temporis  infinitivos  et  antecedentes  et  sequentes. 
Via  tamen  emendandi  recta  videtur.  Optime  procederet 
oratio,  ita  si  legeremus  : 

At  Venus  irivenit  puero  succumbere  furtim, 
dum  timet,  et  teneros  con.erere  usque  sinus 

et  dare  anhelanti  pugnantibus  humida  linguis 
oscula  et  in  collo  figere  dente  notas.  — 


SENTENTIAE  CONTROVERSAE. 


I.  Elegiae  primi  libri  Tibulliani  quod  acl  compositionis 

tempus  attinet,  in  certum  ordinem  redigi  nequeunt. 
II.  Thucydidis  verba  (T,  11,  7  Bekker)  corrupta  sunt. 
Fortasse  sic  restituentur:  negtovotuv  ds  ei  q\9ov  s/ov- 
Tt;  Toorp/jg  y.ut  oiteQ  uirpoot  uvev  KrpTctag  y.at  yecopyiag 
<-vveycog  tov  noktftOP  dtscpcoov  uv,  oadt'oog  iiayr^ 
v.puTovvTcC,  oi  ys  e.   q.  s. 

III.  Quae  Ribbeckius  (Mus.  Ehen.  tom.  XVII.  p.  573  sqq.) 
schemata  exhibet  carminum  quorundam  Theocriti 
(XVI.  XVII.  XVIIL  XXII.)  ad  certam  numerorum 
rationem  compositorum ,  omnino  eiusmodi  non  sunt, 
ut  poetam  consilio  ita  carmen  disposuisse  dicere  pos- 
simus. 

IV.  Servius  in  praefatione  ad  Vergilii  carmina  bucolica 
cum  dicat  (p.  96.  Lion):  sane  sciendum ,  septem  eclo- 
gas  esse  mere  msticas,  quas  Theocritus  decem  habet: 
huius  carmen  primum  et  deinde  carmen  inde  a  tertio 
usque  ad  undecimum  respicit,  Vergilii  omnia  car- 
mina  praeter  quartum,  sextum  et  decimum  (cf.  Haupt 
de  carminibus  bucolicis  Calp.  et  Nemes.  p.  6). 

V.  Ultimam   carminis  I,  15  stropham    ab  Horatio   recte 

abiudicarunt. 
VI.  In  gymnasiis,  prius  quam  ad  Homeri  carmina  acce- 
dant  discipuli,  necesse  est,  nt  scriptor  Attici  sermo- 
nisiis  proponatur. 
VII.  Nationes  quamquam  in  universum  ita  sunt  discernen- 
dae,  ut  linguae  ratio  habeatur,  cavendum  tamen  est, 
ne  cetera  cuique  populo  propria  indole  neglccta  lin- 
guam  unicam  discrimen  esse  credamus,  quo  cuius  sit 
nationis  populus  quidam,  cognoscatur. 

Gerhardus  Henricus  Bubencley  natus  sum 
Hamburgi  a.  d.  XI.  Kal.  Ian.  anni  h.  s.  XLI  patre 
Henrico  matre  Augusta  e  gente  Voigtiana,  quos 
adhuc  inter  vivos  esse  maximopere  gaudeo.  Fidei  addictus 
sum  luthericae.  Litterarum  primordiis  imbutus  anno  XLIX 
gymnasium  adii  Ioannem  quod  tum  Kraftio  rectore  flore- 
bat.  Anno  LIX  maturitatis  testimonio  munitus ,  ut  me 
aptiorem  redderem  studiis  in  academia  tractandis,  per 
annum  frequentavi  gymnasium  academicum,  quod  patria 
in  urbe  conditum  exstat.  Inde  anni  LX  vere  Bonnam  me 
contuli  philologicis  studiis  operam  daturus,  quibus  ibi  per 
quattuor  annos  curam  impendi.  Procedentes  autem  per 
hoc  tempus  audivi  Brandisium,  Dahlmannum, 
G  i  1  d  e  m  e  i  s  t  e  r  u  m ,  I  a  h  n  i  u  m  ,  .Reifferscheidtium, 
Ritschelium,  Schmidtium,  Springerum,  Sybe- 
lium,  Ueberwegium.  Praeterea  Schmidtii  comitate 
mihi  concessum  fuit,  ut  per  ter  sex  menses  interesse  possem 
exercitationibus  philologicis ,  quibus  ille  vir  doctissimus 
praeerat.  Ritschelii  autem  et  Iahnii  benevolentia  erga 
me  contigit  mihi,  ut  item  per  annum  et  dimidium  semi- 
narii  philologici  essem  sodalis  ordinarius:  idemque  Rit- 
schelius  me  societatis  epigraphicae  per  annum  participem 
esse  voluit.  Quibus  omnibus,  cum  multum  de  me  merue- 
rint,  gratias  ago  quam  maximas :  inprimis  tamen  me  sibi 
divinxerunt  I  a  h  n  i  u  s  atque  Ritschelius:  qui  viri  me 
semper  pio  gratoque  anima  memoriam  ipsorum  servaturum 
sciant. 


«AYvy^ 


LIBRfiRY   OF   CONGRESS 


0  003  060  754  5 


